Ψάχνουμε το χιόνι στα υψίπεδα της Αρκαδίας | Η Εφημερίδα των Συντακτών\nΗ Βυτίνα είναι ένα από τα χωριά του Μοριά που έχει καθιερωθεί ως κατά κυριολεξία «χιονότοπος»\nΕΝΤΥΠΗ ΕΚΔΟΣΗ 09.02.2020, 14:48\nΚανονικά το χιόνι, αυτή την εποχή, στα βουνά του Μοριά θα έπρεπε να φτάνει χαμηλά μέχρι τους πρόποδες. Δυστυχώς οι άφθονες ζεστές και άνυδρες μέρες του Γενάρη που πέρασε έλιωσαν τα χιόνια ακόμη και από τα κορφοβούνια, προμηνύοντας μια πολύ φτωχή, υδρολογικά, χρονιά.\nΟμως έχει ο καιρός γυρίσματα! Ο Φλεβάρης είναι ένας εξαιρετικά άστατος μήνας και αν επαληθευτούν οι προβλέψεις των μετεωρολόγων που δόθηκαν τη στιγμή που γράφονταν αυτές οι γραμμές, μπορεί να φέρει πολλά χιόνια, ακόμη και σε χαμηλά υψόμετρα, και να μετριάσει έτσι κάπως τους δικαιολογημένους φόβους όλων μας για παρατεταμένη λειψυδρία.\nΕφορμώντας, λοιπόν, προς τα υψίπεδα της Πελοποννήσου και πάντα εφοδιασμένοι με αντιολισθητικές αλυσίδες, ελπίζουμε να δούμε κάποια στιγμή τις πολυπόθητες νιφάδες να στήνουν τον χορό τους στον αρκαδικό ουρανό.\nΛεβίδι, ατενίζοντας τα έλατα\nΤο Λεβίδι είναι το μεγαλύτερο από τα χωριά του Αρκαδικού οροπεδίου και το συναντάμε σε ύψος 850 μέτρων να απλώνει τις γειτονιές του στα ριζά του Μαίναλου, σε σημείο με προνομιακή θέα στο οροπέδιο του Ορχομενού. Με αφετηρία την Αθήνα δεν θα χρειαστεί να καλύψετε περισσότερα από 170 χιλιόμετρα, εκ των οποίων τα 150 (ώς τον σταθμό Διοδίων Νεστάνης) σε κλειστό αυτοκινητόδρομο.\nΣτο Λεβίδι γεννήθηκε ο Αλέξανδρος Παπαναστασίου, ένας από τους πιο δημοφιλείς προοδευτικούς πρωθυπουργούς της προπολεμικής Ελλάδας, θερμός υποστηρικτής της «αβασίλευτης δημοκρατίας». Tο κτίριο του παλιού δημαρχείου ανακαινίσθηκε, επεκτάθηκε και σήμερα λειτουργεί ως Μουσείο Αλέξανδρου Παπαναστασίου, υπαγόμενο στο υπουργείο Πολιτισμού. Στους χώρους του εκθέτονται πολλά αντικείμενα από την προσωπική και δημόσια ζωή της ιστορικής αυτής προσωπικότητας (πληροφορίες για ξεναγήσεις)\nΔυστυχώς, το σημαντικό Αρκαδικό Μουσείο Τέχνης και Ιστορίας όπου φιλοξενούνται περισσότερα από πεντακόσια σχέδια και χαρακτικά σημαντικών Ευρωπαίων και Ελλήνων δημιουργών, παραμένει μη επισκέψιμο.\nΤο Λεβίδι, λόγω υψομέτρου, αλλά και του μικροκλίματος της περιοχής, ντύνεται αρκετά συχνά στα λευκά τον χειμώνα. Αν επιλέξετε να το επισκεφθείτε ένα Σαββατοκύριακο που προβλέπονται χιονοπτώσεις στα ορεινά της Πελοποννήσου, θα απολαύσετε εδώ ονειρικές χειμωνιάτικες εικόνες.\nΕπειτα από περιπάτους στο παρακείμενο δάσος και επίσκεψη στους σημαντικούς αρχαιολογικούς χώρους, θα καταλήξετε στην ευρύχωρη πλατεία όπου οι βουκολικές μυρωδιές της σούβλας που τσικνίζουν σκανδαλιστικά την ατμόσφαιρα, βάζουν ιδέες για κρασοκατανύξεις.\nΒυτίνα, το κεφαλοχώρι\nΗ πασίγνωστη Βυτίνα που απέχει 18 χιλιόμετρα από το Λεβίδι είναι το επόμενο χωριό που θα ασχοληθούμε σε αυτό το χειμερινό οδοιπορικό στα ορεινά της Αρκαδίας. Το ονομαστό κεφαλοχώρι δεν χρειάζονται και πολλές συστάσεις, αφού είναι από τα παλαιότερα και πιο δημοφιλή ορεινά θέρετρα της Πελοποννήσου. Παρά την έντονη τουριστική της αξιοποίηση διατηρεί έναν χαρακτήρα καθαρά προσωπικό, ενώ παράλληλα δίνει τη δυνατότητα στον επισκέπτη να περάσει καλά, χωρίς να ταλαιπωρηθεί.\nΣτην πλατεία της Βυτίνας δεσπόζει από το 1846 ο επιβλητικός ναός του Αγίου Τρύφωνα, καμωμένος από το περίφημο μαύρο μάρμαρο της περιοχής.\nΠερπατήστε στα όμορφα δρομάκια της, χαζέψτε την πραμάτεια της μικρής αγοράς με τα τοπικά προϊόντα που έχει στηθεί γύρω από την πλατεία, πριν καταλήξετε σε κάποια από τις καλές ταβέρνες του χωριού. Ο πιο δημοφιλής και ευχάριστος περίπατος είναι αυτός στον δενδροσκέπαστο δρόμο που ξεκινά σχεδόν από το ύψος της κεντρικής πλατείας και καταλήγει στον δρόμο Τρίπολης - Βυτίνας.\nΕνδιαφέρον είναι και το κοντινό και σαφώς πιο ήσυχο χωριό Νυμφασιά, από όπου θα επισκεφθείτε την ιστορική μονή Κερνίτσας (4,5 χλμ.), η οποία ιδρύθηκε το 1105.\nΕπιπλέον η Βυτίνα, κτισμένη καθώς είναι στα 1.000 μέτρα ψηλά από την επιφάνεια της θάλασσας, είναι ένα από τα χωριά του Μοριά που έχει καθιερωθεί ως κατά κυριολεξία «χιονότοπος». Μην ξεγελιέστε από τον ήπιο καιρό, αφού την εποχή αυτή, μέσα σε λίγα λεπτά, μπορεί να ανοίξουν οι ουρανοί και, εκεί που δεν το περιμένεις, να δεις το χωριό να καμαρώνει λευκοντυμένο.\nΛεβίδι - Βυτίνα μέσα από το βουνό\nΗ διαδρομή που συνδέει οδικώς το Λεβίδι με τη Βυτίνα μέσω Μαίναλου είναι μια από τις ομορφότερες ορεινές διαδρομές σε ασφαλτοστρωμένο δρόμο που μπορούν να πραγματοποιηθούν στην Πελοπόννησο. Αν έχει προηγηθεί χιονόπτωση, πρέπει οπωσδήποτε να ενημερωθείτε αν ο δρόμος είναι ανοιχτός και σε κάθε περίπτωση να έχετε μαζί σας αντιολισθητικές αλυσίδες.\nΕρχόμενοι από Αθήνα μετά το χωριό Κάψια και λίγο πριν φτάσετε στο Λεβίδι, θα δείτε στα δεξιά σας τον ανηφορικό δρόμο για το χιονοδρομικό κέντρο που θα το συναντήσουμε στη θέση «Οστρακίνα», σε υψόμετρο 1.600 (16 χλμ. από Λεβίδι, 15 χλμ. από Κάψια).\nΤο χιονοδρομικό κέντρο δεν είναι από τα ψηλότερα της Ελλάδας, όμως, λόγω του ηπειρωτικού μικροκλίματος της περιοχής, μια νιφάδα χιονιού να πέσει στην Πελοπόννησο, αυτή θα έρθει και θα κάτσει πρώτα στο Μαίναλο!\nΜετά τις εγκαταστάσεις του χιονοδρομικού κέντρου, ο δρόμος στενεύει και κατηφορίζει για Βυτίνα, όπου και θα καταλήξει έπειτα από 15 χιλιόμετρα. Με σύντομη παράκαμψη μπορείτε να επισκεφθείτε την πετρόκτιστη Αλωνίσταινα που κρύβεται σε δασωμένη κόχη του βουνού, 11 χιλιόμετρα μακριά από τη Βυτίνα (Προσοχή αν έχει προηγηθεί χιονόπτωση, γιατί σε αρκετά σημεία αυτής της διαδρομής λόγω σκιερών σημείων, αλλά και υψομέτρου, ενδεχομένως να συναντήσετε πάγο στο οδόστρωμα).\nΣτην ορεινή αυτή διαδρομή συναντάμε μερικά από τα ομορφότερα δάση ελάτης της Πελοποννήσου. Κάποτε τα υπέροχα αυτά δάση φημίζονταν για την πλούσια άγρια πανίδα τους. Αρχαίοι συγγραφείς αναφέρουν ότι εδώ ζούσαν αρκούδες, αγριόχοιροι, λύκοι και ελάφια. Διάφορα τοπωνύμια που ακούγονται ακόμη και τώρα είναι αδιάψευστοι μάρτυρες αυτού του γεγονότος. Οι αρκούδες έχουν ήδη εξαφανισθεί από τον Μοριά από τις αρχές του 19ου αιώνα. Αργότερα εξολοθρεύτηκαν οι πληθυσμοί των λύκων, των ελαφιών και των ζαρκαδιών.\nΕδώ, μέσα στους λειμώνες, στα οροπέδια και στις ακρώρειες πάλλεται η καρδιά της Αρκαδίας. Αυτή ήταν η αρχαία Μαιναλία, περιοχή ονομαστή από την αρχαιότητα για την πανέμορφη φύση της, τόπος περιπλάνησης της θεάς Αρτεμης, των Μαινάδων, των Νυμφών και των Δρυάδων. Σε αυτά τα αρχέγονα δάση και τις δροσερές κοιλάδες αντηχούσαν οι ποιμενικοί ήχοι του αυλού του τραγοπόδη θεού Πάνα που συμβόλιζε τη βουκολική ζωή και το ελεύθερο πνεύμα τον απάτητων δασών της ορεινής και γεμάτους μύθους Αρκαδίας.\nΤα υπέροχα αυτά ορεινά τοπία έδωσαν έμπνευση στον Ρωμαίο ποιητή Βιργίλιο να γράψει τα αριστουργηματικά ποιήματα που αργότερα επηρέασαν τη μεσαιωνική ευρωπαϊκή τέχνη και λογοτεχνία.\nΑρχαία Μαντινεία: Κοντά στο Λεβίδι θα δείτε το παλιό ξωκλήσι της Παναγίας, κτίσμα του 11ου αιώνα που βρίσκεται πάνω στα ερείπια του αρχαίου ναού της Υμνιας Αρτέμιδος. Πηγαίνοντας από Κάψια προς εθνική οδό Τριπόλεως - Κορίνθου, στα 5 χιλιόμετρα θα πάρετε τη διασταύρωση αριστερά που θα σας φέρει στη θέση όπου βρισκόταν η Αρχαία Μαντινεία. Εδώ, δίπλα στον αρχαιολογικό χώρο θα δείτε και τον Ναό της Αγ. Φωτεινής που χτίστηκε το 1973 από τον αρχιτέκτονα, ζωγράφο και αγιογράφο Κώστα Παπαθεοδώρου, ο οποίος ήταν μαθητής του Πικιώνη.\nΗ ιδιαίτερη αρχιτεκτονική που προσπαθεί να συγκεράσει ένα διαφορετικό πλήθος ρυθμών, τεχνοτροπιών και λατρευτικών προτύπων, θεωρείται από πολλούς ειδικούς αριστουργηματική, αν και έχει πυροδοτήσει εδώ και χρόνια άφθονες και αντικρουόμενες αντιπαραθέσεις. Από την Αρχαία Μαντινεία ήρθαν τμήματα στο φως, έπειτα από αλλεπάλληλες ανασκαφές που ξεκίνησαν το 1887-1889 από τη Γαλλική Αρχαιολογική Σχολή. Σήμερα επισκέψιμα είναι το αρχαίο θέατρο, τα ερείπια του Ναού του Δία, το Βουλευτήριο και τα ερείπια της Αγοράς. Ο αρχαιολογικός χώρος είναι ανοιχτός καθημερινά εκτός Τρίτης 8.30-15.30, είσοδος ελεύθερη (πληροφορίες τηλ.: 2710-225243).\nΑρχαίο θέατρο Ορχομενού: Αξίζει την προσοχή σας. Εντοπίζεται στη θέση «Καλουμπάκι», χτισμένο κοντά στην αρχαία ακρόπολη και σε σημείο με προνομιακή θέα. Πρόκειται για ένα από τα τέσσερα σωζόμενα αρχαία θέατρα της Αρκαδίας που μπορούσε να φιλοξενήσει ως 6.000 θεατές για να παρακολουθήσουν αγώνες, παραστάσεις ή και τις αρκαδικές γιορτές, αφιερωμένες στον θεό Διόνυσο. Πριν ξεκινήσετε για επίσκεψη, φροντίστε να επικοινωνήσετε με την Αρχαιολογική Υπηρεσία Τρίπολης, ώστε να ενημερωθείτε για τις ώρες και ημέρες λειτουργίας (τηλ.: 2710-225243).\nΣπήλαιο Κάψια, στα έγκατα του Μαίναλου: Οπωσδήποτε αξίζει μια επίσκεψη ώς το σπήλαιο Κάψια που κατατάσσεται στα 10 πιο αξιόλογα σπήλαια της Ελλάδας. Απέχει 12 χιλιόμετρα από το Λεβίδι, 2 χιλιόμετρα από Κάψια. Το εισιτήριο κοστίζει 6 ευρώ, παιδιά και φοιτητές 2 ευρώ και δωρεάν άνεργοι και ΑμεΑ (πληροφορίες τηλ.: 21221-49533).\nΣτην προτεινόμενη περιοχή υπάρχουν πολλά και ποιοτικά καταλύματα για όλα τα πορτοφόλια, εντελώς ενδεικτικά αναφέρουμε κάποια από αυτά.\n● «Αρχοντικό Παρχά» στην κεντρική πλατεία του Λεβιδίου σε παραδοσιακό κτίριο του 1855 (τηλ.: 27960-22010).\n● «Αρτεμις», παραδοσιακός ξενώνας (τηλ.: 27960-22600).\n● «Levidi Suites» (τηλ.: 27960-22288).\n● «Μαινάλια Villas & Suites» (τηλ.: 27960-29029).\n● «Επαυλη» (τηλ.: 27960-22098).\n● «Villa Valos» (τηλ.: 27950-22210).\n● «Αρχοντικό Νικολόπουλου» (τηλ.: 27950-22274).\n● «Ευ Ζην» (τηλ.: 27950-22130)\n● «Θέα Μαίναλου» (τηλ.: 27950 22190)\n● «Ξενώνας Διασάλμη» (τηλ.: 27950-22650)\n● «Αίγλη» (τηλ.: 27950-22216)\n● «Πανόραμα Βυτίνας» (τηλ.: 27950-22565)


Τοποθέτηση, Εγκατάσταση, Συντήρηση – Ηλιακοί συλλέκτες | Ydravlikos.City\n699 66 57 175 Καλέστε μας! m.p.idrotexniki@me.com\nАνίχνευση διαρροών με θερμοκάμερα Αττικής\nΕπισκευή σε σπασμένους σωλήνες\nΣωλήνες νερού και η αντικατάστασή τους\nΤοποθέτηση, Εγκατάσταση, Συντήρηση – Ηλιακοί συλλέκτες\nΣυντήρηση ηλιακού Θερμοσίφωνα από 20€\nαπό | Ιαν 25, 2018 | News | 0 Σχόλια\nΧρειάζεστε Υδραυλικό στο Χαλανδρι για ΕΓΚΑΤΑΣΤΑΣΗ – Ηλιακού Θερμοσιφωνα?\nydravlikos.city, Υδραυλικοί, Χαλάνδρι\nκαλέστε στο +306996657175\nΤύποι των ηλιακών συλλεκτών:\nΥπάρχουν βασικά τρία είδη των συλλεκτών:Τύποι των ηλιακών συλλεκτών\nΥπάρχουν 3 είδη Ηλιακών Συλλεκτών\nΤεχνολογία της Katicon.gr\nΤα συστήματα με επίπεδους συλλέκτες, καλύπτουν απομονωμένα, σε ένα αδιάβροχο κουτί που περιέχει το δοχείο (διάθεσης νερού) υπό ένα ή περισσότερους ηλιακούς συλλέκτες. Το νερό διέρχεται μέσω αγωγών (σεπαρτίνες) που βρίσκονται κάτω από το πάνελ. Με τον τρόπο αυτό οι σωλήνες θερμαίνονται. Αυτός ο συλλέκτης είναι λιγότερο αποτελεσματικός σε ορισμένες περιπτώσεις ,από συλλέκτες σωλήνων κενού, αλλά αυτό είναι ο πιο κοινός τύπος του συλλέκτη σε πολλές χώρες..\nΟι συλλέκτες αυτοί είναι με παράλληλες σωλήνες κενού από διαφανές γυαλί . Οι σωλήνες τύπου “γυάλινο ποτήρι” αποτελούνται από τον εξωτερικό και τον εσωτερικό γυάλινο σωλήνα. Ο εσωτερικός σωλήνας είναι επικαλυμμένος με μια επίστρωση που απορροφά την ηλιακή ενέργεια καλά και αποτρέπει την απώλεια θερμότητας. Ο αέρας αποσύρεται από το διάστημα μεταξύ των δύο γυάλινων σωλήνων για να σχηματίσουν ένα κενό το οποίο αποτρέπει την απώλεια θερμότητας. Οι σωλήνες αυτοί αποδίδουν πολύ καλά σε συννεφιά και σε χαμηλές θερμοκρασίες. Επειδή ο σωλήνας είναι 100% γυαλί, το πρόβλημα της απώλειας θερμότητας μέσω των ρωγμών ελαχιστοποιείται.\nΗ συγκέντρωση των συλλεκτών για οικιακές εφαρμογές είναι συνήθως επιφάνειες καθρέπτη που συγκεντρώνει την ενέργεια του ήλιου σε ένα σωλήνα απορρόφησης (ονομάζεται δέκτης) που περιέχει ένα ρευστό μεταφοράς θερμότητας, ή νερό.\nΤύποι συστημάτων για ηλιακή θέρμανση νερού\nΗλιακός θερμοσίφωνας μπορεί να είναι τύπου ενεργητικός ή παθητικός.\nΈνα ενεργό σύστημα χρησιμοποιεί μια ηλεκτρική αντλία για να κυκλοφορεί το ρευστό μέσα από το συλλέκτη. Το παθητικό σύστημα δεν έχει αντλία και χρησιμοποιείται thermosiphoning να κυκλοφορήσει το νερό. Η ποσότητα του ζεστού νερού σε ένα ηλιακό θερμοσίφωνα που παράγεται εξαρτάται από τον τύπο και το μέγεθος του συστήματος, την ποσότητα του ήλιου που υπάρχει στο χώρο, την σωστή εγκατάσταση και την γωνία κλίσης όπως και τον προσανατολισμό του συλλέκτη.\nΗλιακά συστήματα θέρμανσης νερού χαρακτηρίζονται επίσης από ανοιχτές (άμεση) ή κλειστή (έμμεση) του κύκλου.\nΕίμαστε το “Standard” στα Υδραυλικά.\nΕνεργά συστήματα χρησιμοποιούν ηλεκτρικές αντλίες, βαλβίδες, ελεγκτές και να κυκλοφορεί το νερό ή άλλο υγρό μεταφοράς θερμότητας μέσα στους συλλέκτες. Αυτό το είδος των συστημάτων έχουν υψηλή απόδοση. Δεξαμενές αποθήκευσης δεν χρειάζεται να εγκατασταθούν πάνω ή κοντά στους συλλέκτες. Μπορεί να εγκατασταθεί με τη χρήση φωτοβολταϊκών πάνελ για τη λειτουργία της αντλίας, που μπορεί να λειτουργήσει ακόμα και κατά τη διάρκεια μιας διακοπής ρεύματος.\nΕνεργά συστήματα με ανοικτό βρόχο\nΕνεργά συστήματα ανοικτού βρόχου χρησιμοποιούν αντλίες για την κυκλοφορία του νερού οικιακής χρήσης μέσω των συλλεκτών. Αυτό το σχέδιο είναι αποτελεσματικό και μειώνει το λειτουργικό κόστος, αλλά δεν είναι κατάλληλο εάν το νερό σας είναι δύσκολο ή όξινο λγω κλίμακας και τη διάβρωση θα απενεργοποιήσει γρήγορα το σύστημα. Ενεργά συστήματα ανοικτού βρόχου είναι δημοφιλή σε περιοχές που δεν αντιμετωπίζουν θερμοκρασίες υπό το μηδέν. Συστήματα ανοικτού βρόχου συλλέκτη επίπεδης πλάκας δεν πρέπει ποτέ να χρησιμοποιούνται σε κλίματα που βιώνουν παρατεταμένες περιόδους και θερμοκρασίες υπό το μηδέν. Μπορεί να εγκατασταθεί σε περιοχές με ήπιο κλίμα που δεν θα προκαλέσουν θερμοκρασίες υπό το μηδέν, αλλά εξακολουθεί να είναι αναγκαία για την προστασία από τον παγετό\nΕνεργά συστήματα με κλειστό κύκλωμα\nΜε τα συστήματα αυτά αντλεί ρευστό μεταφοράς θερμότητας (συνήθως νερό και αντιψυκτικό) διαμέσου των συλλεκτών\nΟι μεταφορές εναλλάκτη θερμότητας νερόυ πρός το νοικοκυριό που είναι αποθηκευμένο στη δεξαμενή. Διπλά τοιχώματα εναλλάκτες θερμότητας πρόληψη της μόλυνσης του νερού οικιακής χρήσης. Ορισμένα πρότυπα απαιτούν διπλά τοιχώματα όταν το ρευστό μεταφοράς θερμότητας είναι οτιδήποτε άλλο εκτός από το νερό οικιακής χρήσης. Ενεργά συστήματα κλειστού βρόχου είναι δημοφιλή σε περιοχές που υπόκεινται σε εκτεταμένη θερμοκρασίες υπό το μηδέν, διότι προσφέρουν καλή προστασία στον παγετό. Ωστόσο, αντιψυκτικό γλυκόλης απαιτείται στα συστήματα που είναι πιο ακριβά για την αγορά και εγκατάσταση και η γλυκόλη πρέπει να ελέγχεται κάθε χρόνο και αλλάζεται κάθε 3-10 χρόνια, ανάλογα με την ποιότητα και το σύστημα της γλυκόλης και τις θερμοκρασίες.\nDrainback συστήματα χρησιμοποιούν το νερό ως ρευστό μεταφοράς θερμότητας στο κύκλωμα του συλλέκτη. Το νερό κυκλοφορεί μέσω της αντλίας συλλέκτη. Νερό με την βοήθεια της βαρύτητας διέρχεται στον εναλλάκτη και την δεξαμενή . Όταν οι αντλίες τεθούν εκτός λειτουργίας, οι συλλέκτες αδειάζουν, και αυτό εγγυάται την προστασία απο πάγωμα και επίσης επιτρέπει στο σύστημα να σταματήσει, εάν το νερό στη δεξαμενή γίνεται πολύ ζεστό.\nΚενού σωλήνα συλλέκτες, που προσφέρει η εταιρεία μας μπορεί να διαμορφωθεί ως ένα είδος ανοικτού βρόνχου και κλειστού βρόνχου. Εντούτοις συστήνουμε τη χρήση των συστημάτων κλειστού βρόνχου, όπου είναι δυνατόν, καθώς αυτό θα αποτρέψει τη διάβρωση και την κλιμάκωση των συλλεκτών.\nΤα παθητικά συστήματα μεταφέρουν νερό οικιακής χρήσης ή το υγρό μέσα από το σύστημα χωρίς αντλίες. Αυτά τα συστήματα έχουν το πλεονέκτημα ότι δεν υπάρχει κίνδυνος βλάβης τής ηλεκτρικής αντλίας ή την αποτυχία της ηλεκτρικής ενέργειας. Το γεγονός αυτό καθιστά τα συστήματα παθητικής γενικά πιο αξιόπιστα, πιο εύκολο να διατηρηθούν, και ενδεχομένως μεγαλύτερη διάρκεια από ό, τι τα συστήματα ενεργητικής.\nΘέλετε τα νέα άρθρα μας προτού δημοσιευθούν?\nΕγγραφείτε στο Καταπληκτικό Ενημερωτικό Δελτίο μας.\n© 2018 Site Ownership: Ydravlikos.City


Τι μάθαμε από τα εργαστήρια επιχειρηματικότητας του Project Youtopia - Milies\nΑρχική / Τα νέα μας / Τι μάθαμε από τα εργαστήρια επιχειρηματικότητας του Project Youtopia\nΤι μάθαμε από τα εργαστήρια επιχειρηματικότητας του Project Youtopia\nΤα εργαστήρια επιχειρηματικότητας του Youtopia Project έλαβαν τέλος. Σε τέσσερις μέρες και συνολικά 12 ώρες, παρουσιάστηκαν και συζητήθηκαν με τους 13 συμμετέχοντες τέσσερις διαφορετικές επιχειρηματικές ενότητες.\nΞεκινήσαμε με τις βασικές έννοιες της επιχειρηματικότητας και τις δεξιότητες που πρέπει να έχει ένας επιχειρηματίας. Ακολούθησε το επιχειρηματικό πλάνο, τα μέρη στα οποία πρέπει να αναλύσω την ιδέα μου για να είναι κατανοητή σε εμένα και το κοινό μου, και πώς μπορώ να πάω από την ιδέα στην αγορά. Συνεχίσαμε με απλά οικονομικά για επιχειρηματίες, συζητήσαμε για έξοδα και έσοδα και μάθαμε το “νεκρό σημείο”. Το τετραήμερο έκλεισε με marketing, προσδιορισμό του προϊόντος/υπηρεσίας, τιμολογιακές πολιτικές, δυνάμεις-αδυναμίες, κοινό στόχος, ανταγωνισμό, κα.\nΟι γνώσεις που προσφέρθηκαν στα εργαστήρια επιχειρηματικότητας είχαν σκοπό να δώσουν τις βάσεις για μια σωστή επιχειρηματική αρχή. Το σημαντικό όμως δεν ήταν αυτό! Η ενεργός συμμετοχή των δεκατριών Μηλιωτών που παρακολούθησαν τα εργαστήρια έδωσε ζωή και ξεκίνησε πολλές ενδιαφέρουσες συζητήσεις.\nΗ ομάδα του Youtopia Project είπε: “Ο ενθουσιασμός των ανθρώπων που συμμετέχουν, αλλά και η όρεξη για νέα γνώση μας άφησε άφωνους! Νέα παιδιά και μεγαλύτεροι άνθρωποι μαθαίνουν μαζί, δείχνουν το ίδιο ενδιαφέρον και μοιράζονται τις δικές τους εμπειρίες. Από τις κουβέντες που έχουμε κάνει, καταλαβαίνουμε την ανάγκη για συνεργασία ώστε να αναδειχθεί το χωριό και να δώσει κίνητρα στους Μηλιώτες να επιστρέψουν στον τόπο τους! Ελπίζουμε ότι στο mentoring θα έρθει έστω μία νέα συνεργατική ιδέα!”\nΣτο τέλος κάθε εργαστηρίου, οι συμμετέχοντες αξιολογούσαν τόσο τους εκπαιδευτές όσο και το περιεχόμενο που παρουσιάστηκε. Επιπλέον, στο τελευταίο εργαστήριο, τους ζητήθηκε να πουν τη γνώμη τους για το σύνολο των εργαστηρίων. Θα θέλαμε, λοιπόν, να μοιραστούμε με όλους μερικά από τα σχόλια των Μηλιωτών για τα εργαστήρια:\n“Ένα workshop που πήρα γνώσεις, τρόπο σκέψης και πληροφορίες που δύσκολα θα μάζευα. Ευχαριστούμε όσους μας χαρίζουν αυτά τα εφόδια γνώσεων.”\n“Ελπίζω να είναι η συζήτηση που θα μνημονεύεται τα επόμενα χρόνια ως η αφορμή για την ανάπτυξη του χωριού μας και κύριος λόγος «μετανάστευσης» νέων από την Αθήνα προς τα εδώ.”\n“Μάθαμε ότι χρειάζεται πολλή οργάνωση και μελέτη και αγάπη για να καταφέρεις να υλοποιήσεις το επιχειρηματικό σου όνειρο.”\n“Αρκετά είναι τα θετικά που αποκόμισα, θα ήθελα συνέχεια να παίρνω γνώση από ανθρώπους που έχουν περισσότερη γνώση από εμένα.”\n“Προσωπικά με βοήθησε πάρα πολύ στο κομμάτι της επιχείρησης που έχω τώρα ανάγκη. Μάλιστα μου έδωσε και ιδέες για την εξέλιξή μου.”\nΕυχαριστούμε πολλοί και τους 13 Μηλιώτες που συμμετείχαν στα εργαστήρια επιχειρηματικότητας! Είναι σημαντικό για τον καθένα, αλλά και για το χωριό συνολικά, να μοιραζόμαστε εμπειρίες και όσα αυτές μας έμαθαν, να συζητάμε για τις δυσκολίες που αντιμετωπίζουμε και να βοηθάμε ο ένας τον άλλο για ένα καλύτερο μέλλον. Όπως είπε κι ένας συμμετέχοντας:\n“Ευχαριστώ πολύ που ήμουν σε αυτή την παρέα. Εύχομαι στο μέλλον να φανεί εκ του αποτελέσματος και στην πράξη αυτή η βοήθεια!”\nΕπόμενο στάδιο για όσους συμμετείχαν στα εργαστήρια επιχειρηματικότητας είναι το Ομαδικό Mentoring. Το mentoring αφορά όσους έχουν μια νέα επιχειρηματική ιδέα (από εμπορική ιδέα έως σύλλογο) και θέλουν να ξεκινήσουν να δουλεύουν το επιχειρηματικό της πλάνο (business plan), και όσους έχουν ήδη επιχειρηματική δραστηριότητα και θέλουν να βελτιώσουν ή να δημιουργήσουν το επιχειρηματικό πλάνο.\nΘα πραγματοποιηθούν συνολικά τέσσερις συνεδρίες ομαδικού mentoring, ξεκινώντας αρχές Αυγούστου. Θα ακολουθήσει μία συνεδρία τέλος Αυγούστου και άλλες δύο τον Σεπτέμβριο. Κάθε συνεδρία θα έχει διάρκεια περίπου μία ώρα και η ακριβής ημέρα & ώρα θα καθορίζεται από τον μέντορα σε συνεννόηση με τους συμμετέχοντες. Εάν συμμετείχατε στα εργαστήρια επιχειρηματικότητας και θέλετε να συνεχίσετε στο Ομαδικό Mentoring, συμπληρώστε αυτήν τη φόρμα.\nPOSTED: 24 Ιουλίου 2021 CATEGORY: ΙΔΡΥΜΑ FOLLOE


Η Χίλαρι Κλίντον άφησε σχόλιο σε μια φωτογραφία ομοφυλόφιλου στο Facebook / Life / Woman TOC\nΗ Χίλαρι Κλίντον άφησε σχόλιο σε μια φωτογραφία ομοφυλόφιλου στο Facebook\nΗ φωτογραφία έγινε viral αφού μοιράστηκε σχεδόν 64.000 φορές (και βάλε) στο Facebook.\nEίναι πολύ πιθανό να έχετε δει κι εσείς την φωτογραφία του πολύ δημοφιλούς blog Humans of New York με ένα μικρό αγόρι που κρατά με τα χέρια το κεφάλι του. Η φωτογραφία δημοσιεύτηκε το 2015 και συνοδεύεται από τη λεζάντα «Είμαι ομοφυλόφιλος και φοβάμαι για το μέλλον μου. Φοβάμαι ότι δεν θα αρέσω στους ανθρώπους».\nΗ φωτογραφία έγινε viral αφού μοιράστηκε σχεδόν 64.000 φορές (και βάλε) στο Facebook. Η Χίλαρι Κλίντον και η Έλεν Ντε Τζενέρις είχαν δείξει τότε την υποστήριξή τους, αφήνοντας από ένα σχόλιο η καθεμία.\n«Πρόβλεψη από μια ενήλικα: το μέλλον σου θα είναι καταπληκτικό» έγραψε η Χίλαρι Κλίντον στο σχόλιο. «Θα εκπλήξεις τον εαυτό σου με όσα είσαι ικανός και με όσα απίστευτα πράγματα θα κάνεις. Βρες τους ανθρώπους που θα σε αγαπήσουν και θα πιστέψουν σε σένα, θα είναι πολλοί».\nΛίγο αργότερα, απάντησε και η Έλεν Ντε Τζένερις: «Όχι μόνο θα αρέσεις στους ανθρώπους, αλλά θα σε αγαπήσουν. Μόλις άκουσα για σένα και σε αγαπώ ήδη».\nΈλεν Ντε Τζένερις, σχόλιο, Χίλαρι Κλίντον\nΑυτή είναι η καλύτερη ερώτηση από το χθεσινό ντιμπέιτ Απόδειξη ότι η Χίλαρι είναι μεγάλο fashion icon Όλη η αλήθεια πίσω από τη φωτογραφία της Χίλαρι Κλίντον


Posted by ΗarryTsopanos at 10:11 μ.μ. Δεν υπάρχουν σχόλια: Links to this post\nPosted by ΗarryTsopanos at 1:30 μ.μ. Δεν υπάρχουν σχόλια: Links to this post\nPosted by ΗarryTsopanos at 11:35 π.μ. Δεν υπάρχουν σχόλια: Links to this post\nPosted by ΗarryTsopanos at 9:29 μ.μ. Δεν υπάρχουν σχόλια: Links to this post\nPosted by ΗarryTsopanos at 5:54 μ.μ. Δεν υπάρχουν σχόλια: Links to this post\nPosted by ΗarryTsopanos at 12:05 π.μ. Δεν υπάρχουν σχόλια: Links to this post\nPosted by ΗarryTsopanos at 12:18 π.μ. Δεν υπάρχουν σχόλια: Links to this post\nPosted by ΗarryTsopanos at 10:47 μ.μ. Δεν υπάρχουν σχόλια: Links to this post


Meltemi - Αγκίστρι, Αττική\nΕπισκέψεις: 2514 Διεύθυνση: Μεγαλοχώρι Πόλη: Αγκίστρι\tMHTE: 0207Κ111Α0042900\n00302297091057 00306983904130 e-mail site\nΤο "Μελτέμι Studios" βρίσκεται πάνω από το γραφικό λιμανάκι του Μεγαλοχωρίου, στο καταπράσινο Αγκίστρι και απέχει μόλις 100 μέτρα από την παραλία. Όλα τα δωμάτια έχουν καταπληκτική θέα στον Σαρωνικό κόλπο και προσφέρουν όλες τις ανέσεις για μια αξέχαστη διαμονή. Το προσωπικό είναι πρόθυμο και φροντίζει έτσι ώστε όλοι οι χώροι να είναι καθαροί και προσεγμένοι. Το Μελτέμι Studios διαθέτει πισίνα και pool bar, όπου μπορείτε να απολαύσετε τον καφέ ή το ποτό σας, με θέα τα καταγάλανα νερά, κυριολεκτικά μπαλκόνι στην θάλασσα. Αγναντεύεις την ανατολή και την δύση του ηλίου, βλέποντας μπροστά σου την απέραντη θάλασσα. Καλωσορίσατε στο Μελτέμι Studios\nΠερίοδος λειτουργίας - - -


HomeFood.gr - Συνταγές - Καλαμαράκια με πέστο βασιλικού και μαϊντανού\nΚαλαμαράκια με πέστο βασιλικού και μαϊντανού\n1 φλιτζ. βασιλικό, ψιλοκομμένο\nΓια το πέστο: Χτυπάμε στο μπλέντερ τον βασιλικό και τον μαϊντανό με το σκόρδο και το ελαιόλαδο. Μόλις πολτοποιηθούν προσθέτουμε και το τυρί και, αν χρειάζεται, ελάχιστο αλάτι. Αν δούμε ότι στο χτύπημα λείπει υγρό, προσθέτουμε 2-3 κουταλιές της σούπας νερό.\nΓια τα καλαμαράκια: Καθαρίζουμε τα καλαμαράκια, τα πλένουμε και τα στραγγίζουμε καλά στο τρυπητό. Σε μεγάλο αντικολλητικό τηγάνι ζεσταίνουμε τις 3 κουταλιές ελαιόλαδο και προτού κάψει προσθέτουμε τα καλαμαράκια και τα ντοματίνια. Τα αλατίζουμε και σοτάρουμε ανακατεύοντας συνεχώς για 4 λεπτά. Αν τα αφήσουμε παραπάνω, τα καλαμαράκια θα σκληρύνουν και θα γίνουν σαν λάστιχο. Τα σβήνουμε με το ούζο και, μόλις εξατμιστεί, προσθέτουμε τη σάλτσα πέστο. Χαμηλώνουμε τη φωτιά, σκεπάζουμε το φαγητό και το αφήνουμε να σιγοβράσει με τη σάλτσα για 5-7 λεπτά. Τα σερβίρουμε πάνω σε ψιλοκομμένα τηγανητά πατατάκια ή με λευκό ρύζι μπασμάτι και γαρνίρουμε με μαϊντανό.


Αντίλογος (Antilogos-gr): Η κατάρα της δυσφήμησης της χώρας...\nΗ κατάρα της δυσφήμησης της χώρας...\nΗ κατάρα της δυσφήμησης της χώρας είναι παλιά. Κάτι που στο παρελθόν εθεωρείτο αδιανόητο και έγκλημα καθοσιώσεως – να κατηγορείς δηλαδή το ίδιο σου το σπίτι, παραβιάζοντας το αρχαίο ρητό «τα εν οίκω μη εν δήμω» - σήμερα έφθασε να θεωρείται «φυσιολογικό» - και μάλιστα μη επιδεχόμενο κριτικής.\nΈχει φανεί άλλωστε ότι η κυβέρνηση δεν ανέχεται την παραμικρή κριτική, παραπέμποντας συνεχώς στο πρόσφατο εκλογικό αποτέλεσμα (που κατά τη γνώμη της ξεπλένει τα πάντα).\nΈτσι, ο κ. Τσίπρας θεωρεί ότι μπορεί να πηγαίνει σε σύναξη Αμερικανών επενδυτών υπό τον Κλίντον, να μην τους προτείνει τίποτε το συγκεκριμένο και από πάνω να τους λέει ότι είμαστε μια διεφθαρμένη χώρα, όπου ο επενδυτής πρέπει να δίνει λεφτά κάτω από το τραπέζι.\nΥπάρχει περίπτωση να πατήσει το πόδι του κανείς;\nΌχι, βέβαια. Αλλά ο κ. Τσίπρας και οι περί αυτόν θεωρούν ότι μπορούν να το κάνουν χωρίς να δέχονται την οποιαδήποτε κριτική.\nΔεν είναι η πρώτη φορά που ο κ. Τσίπρας δυσφημεί την ίδια του τη χώρα. Τον περασμένο Φεβρουάριο, μόλις είχε αναλάβει και υποδέχθηκε τον επικεφαλής του ΟΟΣΑ Άνχελ Γκουρία, μη διστάζοντας να προσβάλει και τον μεξικανικής καταγωγής προσκεκλημένο του, όταν είπε πως η Ελλάδα μόνο με το Μεξικό μπορεί να συγκριθεί στα φαινόμενα διαφθοράς!\n(Άσχετο με το θέμα, αλλά να το θυμίσουμε κι’ αυτό: Σ’ εκείνη τη συνάντηση, ο κ. Τσίπρας είχε πει πως η συνεργασία της χώρας μας με τον ΟΟΣΑ… δεν θα γίνει μέσω της εργαλειοθήκης του ΟΟΣΑ, αλλά… με βάση την εντολή του ελληνικού λαού που δόθηκε στις εκλογές – του Ιανουαρίου, έτσι; - και τις προγραμματικές δηλώσεις της κυβέρνησης. Τώρα, η εργαλειοθήκη ήλθε μέσω του τρίτου μνημονίου)!\nΤον Οκτώβριο του 2012, ο κ. Τσίπρας είχε και πάλι δυσφημήσει τη χώρα μας με συνέντευξή του στο Ρόιτερ’ς.\nΌπως είπε, «ηΕλλάδα είναι ήδη μια χρεοκοπημένη χώρα. Δεν έχουν ακόμα χρεοκοπήσει οι τράπεζές της διότι αν χρεοκοπήσουν οι ελληνικές τράπεζες θα απειληθεί με χρεοκοπία συνολικά το ευρωπαϊκό τραπεζικό σύστημα. Και οι ελληνικές τράπεζες είναι ζόμπι. Δεν είναι πραγματικές τράπεζες». Και πρόσθεσε:\n«Με αφορμή την κουβέντα μας για τις ελληνικές τράπεζες θα ήθελα να σας πω το έξης. Στην Ελλάδα το πολιτικό σύστημα έχει πολύ μεγάλες διάφορες με το σύστημα στην υπόλοιπη Ευρώπη, όσον αφορά στη λειτουργία της Δημοκρατίας. Στην Ελλάδα δεν κυβερνούν στην πραγματικότητα τα πολιτικά κόμματα που βρίσκονται στην κυβέρνηση. Στην Ελλάδα την πραγματική εξουσία έχει μια χρεοκοπημένη τραπεζοκρατία, σε συνεργασία με ένα διεφθαρμένο πολιτικό σύστημα και με τα ΜΜΕ που τη στηρίζουν. Σε πολλές ομιλίες μου έχω αναφερθεί σε ένα τρίγωνο της αμαρτίας. Από τη μια άκρη του τριγώνου είναι αυτοί οι πολιτικοί και αυτά τα κόμματα τα όποια μας κυβερνάνε τα τελευταία χρόνια, τα κόμματα του Μνημονίου. Στην άλλη άκρη του τριγώνου είναι οι χρεοκοπημένες τράπεζες των οποίων οι ιδιοκτήτες, οι τραπεζίτες δεν έχουν βάλει ούτε ένα ευρώ από την τσέπη τους για να τις ανακεφαλαιοποιήσουν αλλά έχουν δεχτεί τα τελευταία τρία χρόνια πάνω από 200 δις δημοσίου χρήματος σε ρευστό και εγγυήσεις που το πληρώνουν σε χρέος οι έλληνες φορολογούμενοι. Στην άλλη πλευρά του τριγώνου είναι τα ΜΜΕ, τα υπερχρεωμένα ΜΜΕ που παρά το γεγονός ότι έχουν τεράστια χρέη στις τράπεζες παραμένουν ζωντανά ενώ όλες οι άλλες επιχειρήσεις με παρόμοια χρέη έχουν κλείσει. Διότι συνεχίζουν να παίρνουν δάνεια από τις χρεοκοπημένες τράπεζες και να παραμένουν ζωντανά και αυτά με τη σειρά τους στηρίζουν με νύχια και με δόντια αυτό το χρεοκοπημένο πολιτικό σύστημα. Κι έτσι κλείνει ο κύκλος του τριγώνου της αμαρτίας.\nΣας θυμίζω άλλωστε ότι κι ένα από τα μεγαλύτερα σκάνδαλα των τελευταίων χρόνων στην Ελλάδα μετά την υπόθεση Siemens ήταν η εξαγορά μιας υγιούς δημόσιας τράπεζας από μια χρεοκοπημένη ιδιωτική τράπεζα η εξαγορά της Αγροτικής τράπεζας από την τράπεζα Πειραιώς, ένα γεγονός το οποίο όλα τα ελληνικά ΜΜΕ απέκρυψαν και υπήρξε μονάχα το δικό σας πρακτορείο που ανέδειξε το σκάνδαλο και μάλιστα απειληθήκατε και δικαστικά. Ένα μεγάλο ερώτημα βεβαίως είναι αν η δικαιοσύνη λειτουργεί για την αποκάλυψη της αλήθειας ή λειτουργεί για να προστατεύει τους ισχυρούς».\nΌλα αυτά από το Παρίσι, όπου στη διάρκεια συνέντευξης Τύπου, ο κ. Τσίπρας δεν δίστασε να μιλήσει για τη «μαφία της οικονομικής, επιχειρηματικής, μιντιακής ολιγαρχίας σε συνεργασία με το χρεοκοπημένο πολιτικό σύστημα»!\nΕίχε βέβαια καλούς δασκάλους. Εκείνη ακριβώς την περίοδο, σε συνέντευξή του στον «Γκάρντιαν», ο πρώην υπουργός Οικονομικών κ. Παπακωνσταντίνου είχε μιλήσει για ένα «διαλυμένο και διεφθαρμένο σύστημα».\nΤον Ιανουάριο του 2013, από το Βερολίνο, μιλώντας στο Ίδρυμα «Ρόζα Λούξεμπουργκ», ο κ. Τσίπρας, αφού είπε ότι «τα χρήματα των Γερμανών φορολογούμενων πήγαν στις τσέπες τραπεζιτών της Γερμανίας, της Γαλλίας, της Ελλάδας» - οπότε καλό είναι να μην μας τα δίνουν, δήλωσε:\n«Η Ελλάδα μετεωρίζεται σήμερα ανάμεσα στη διαφθορά και τη φτώχεια. Και η πολιτική των κυβερνήσεων και της τρόικα, ήταν να σώσουν στο συρτάρι τη λίστα με τους φοροφυγάδες και να υπερφορολογήσουν τα φτωχά και μεσαία στρώματα. Υπερφορολογούν εκείνους που τους έχουν μειώσει τα εισοδήματα δυο και τρεις φορές. Είναι χαρακτηριστικό: Αύξησαν από τον Οκτώβρη τον φόρο στο πετρέλαιο θέρμανσης κατά 40%». (Τώρα, βέβαια, αυξάνει ο ίδιος όλους τους φόρους, αλλά οι αριστεροί φόροι είναι προφανώς… καλοί φόροι!)\n«Τα σκάνδαλα της φοροδιαφυγής και της διαφθοράς δεν ήταν η εξαίρεση αλλά ο κανόνας ενός συστήματος κλεπτοκρατίας που οδήγησε στη χρεοκοπία.\nΗ λίστα Λαγκάρντ με τους Έλληνες ολιγάρχες, τραπεζίτες και μιντιάρχες, δεν κρύφτηκε τυχαία από το διεφθαρμένο ελληνικό πολιτικό προσωπικό. Ούτε η Ευρωπαϊκή ηγεσία, άφησε τυχαία ανεξέλεγκτη την ελληνική πολιτική ηγεσία να προστατεύει τους εκλεκτούς της. Αυτή η αβλεψία ήταν το αντίδωρο αλλά και το εργαλείο χειραγώγησης ταυτόχρονα.\n• Το σκάνδαλο με τις μίζες της Siemens έκλεισε πριν καλά-καλά ανοίξει. Η κατάθεση Χριστοφοράκου παραμένει στα συρτάρια ασφαλείας της γερμανικής δικαιοσύνης. Δεν μπορεί να αξιοποιηθεί για την απόδοση δικαιοσύνης.\n• Η λίστα των Ελλήνων καταθετών στις γερμανικές τράπεζες παραμένει στη Γερμανία. Κρυφή.\n• Η λίστα των Ελλήνων καταθετών στην τράπεζα HSBC της Γενεύης παρέμενε επί δύο χρόνια στα συρτάρια δύο διαδοχικών υπουργών Οικονομικών. Των κυρίων Παπακωνσταντίνου και Βενιζέλου».\n«Να λοιπόν», κατέληξε, «γιατί ποτέ η Ελληνική πλευρά δε διαπραγματεύτηκε στα σοβαρά τους όρους και τους στόχους του μνημονίου. Απλά επικύρωνε αποφάσεις».\n(Σήμερα, καθώς τίποτε από όσα κατήγγελλε δεν έγινε, προφανώς μπορούμε να συμπεράνουμε ότι για τους ίδιους λόγους και ο ίδιος δεν τα κατάφερε στη διαπραγμάτευση και έφερε το τρίτο μνημόνιο).\nΣτα τέλη Ιανουαρίου 2013, πάλι ευρισκόμενος στις ΗΠΑ και σε συνέντευξή του προς τον δημοσιογράφο Μπρετ Στίβενς της Ουόλ Στρητ Τζέρναλ, ο κ. Τσίπρας αναφέρθηκε στα φακελάκια στον τομέα της υγείας. Αναφέρει το δημοσίευμα, που μεταφέρει τη συνομιλία του κ. Τσίπρα με τον δημοσιογράφο:\n«Γιατί σε ένα δημόσιο νοσοκομείο, προκειμένου να εγχειριστούν, οι ασθενείς πρέπει να δίνουν φακελάκι στους γιατρούς, αναρωτιέται ο κ. Τσίπρας. Διότι, όπως εξηγεί ο ίδιος, «το κράτος δίνει χαμηλούς μισθούς στους γιατρούς, νομίζοντας ότι είναι απολύτως φυσικό γι’ αυτούς να συμπληρώνουν τους μισθούς τους» αποδεχόμενοι φακελάκια»!\nΤην 1η Φεβρουαρίου 2013, σε άρθρο του στην γαλλική εφημερίδα «Μοντ Ντιπλοματίκ», ο κ. Τσίπρας φρόντισε να υπενθυμίσει (μπας και το είχε ξεχάσει κανείς» ότι σύμφωνα με την ετήσια έκθεση της «Διεθνούς Διαφάνειας» για το 2012, «η Ελλάδα είναι η πιο διεφθαρμένη χώρα της Ευρώπης».\nΟι δάσκαλοι του κ. Τσίπρα\nΑλλά, όπως είπαμε, είχε καλούς δασκάλους. Τον Αύγουστο του 2011, ο κ. Παπακωνσταντίνου, πάλι σε συνέντευξή του στον «Γκάρντιαν», είχε δηλώσει πως στην Ελλάδα η φοροδιαφυγή είναι «τόσο παλιά όσο και τα βουνά» και «θεωρείται απ’ όλους το μεγαλύτερο πρόβλημα της Ελλάδας».\nΌλοι θυμούνται τον σάλο που ξέσπασε τον Οκτώβριο του 2010, όταν ο Ζαν-Κλοντ Γιουνκέρ, επικεφαλής τότε του Eurogroup, είχε αποκαλύψει στη διάρκεια συνέντευξης Τύπου, πως ο κ. Παπανδρέου του είχε πει «κυβερνώ μια διεφθαρμένη χώρα».\nΤότε, είχε καταβληθεί προσπάθεια να μην αποδοθεί η φράση στον κ. Παπανδρέου, αλλά στον προκάτοχό του κ. Καραμανλή ή ότι υπήρξε λάθος διατύπωση εκ μέρους του Γαλλικού Πρακτορείου. Αλλά η δημοσιογράφος των Τάιμς της Ιρλανδίας, Λάρα Μάρλοου, που ήταν παρούσα στην συνέντευξη Τύπου του κ. Γιουνκέρ, ανέφερε τι ακριβώς ειπώθηκε επί λέξει:\n«Τρία ή τέσσερα χρόνια πριν γνώριζα ότι ένα από τα κυριότερα ελληνικά χαρακτηριστικά ήταν η διαφθορά [...] Τώρα ο Έλληνας πρωθυπουργός λέγει, «κυβερνώ μια διεφθαρμένη χώρα». Η ελληνική κρίση θα μπορούσε να έχει αποφευχθεί εάν η Ελλάδα είχε συμπεριφερθεί με έναν εντελώς διαφορετικό τρόπο εδώ και δεκαετίες». (Αυτό το «τώρα», προφανώς έλυσε όλες τις απορίες…)\nΚαι δεν ήταν μόνο αυτά.\nΤον Φεβρουάριο του 2010, σε συνέντευξή του στο περιοδικό «Σπήγκελ», υπό τον τίτλο «Δεν είμαι Σίσυφος, αλλά Οδυσσέας», ο κ. Παπανδρέου δήλωσε: «Σε περσινή του έρευνα ο ΟΟΣΑ χαρακτήρισε τα ελληνικά δημόσια νοσοκομεία εξαιρετικά διεφθαρμένα. Διαπίστωσε ότι θα μπορούσαμε να εξοικονομήσουμε το 30% των δαπανών, κι αυτό είναι τεράστιο ποσό. Τα νοσοκομεία είχαν πέρσι έλλειμμα 7 δισεκατομμύρια ευρώ. Φανταστείτε πόσο απίστευτα μεγάλο ποσό μπορούμε να γλιτώσουμε και μόνο με το να εγκαταστήσουμε ηλεκτρονικούς υπολογιστές στις κλινικές, δεδομένου ότι μέχρι τώρα υπάρχει ανεπαρκής έλεγχος στις προμήθειες φαρμάκων και υλικού. Στη Γερμανία μια ενδοστεφανιαία πρόθεση για εγχείρηση καρδιάς κοστίζει γύρω στα 500 ευρώ, ενώ σε μας μεταξύ 2000 και 2500 ευρώ. Και γι’ αυτό φταίει η διαφθορά». (Όπως βλέπετε, τα ίδια επανέλαβε αργότερα και ο κ. Τσίπρας).\nΚαι επίσης: «Δυστυχώς, η διαφθορά είναι πολύ διαδεδομένη στις Αρχές και στις δημόσιες επιχειρήσεις. Το πολιτικό μας σύστημα υποθάλπει την ευνοιοκρατία και τη σπατάλη. Αυτό έχει υποσκάψει το κράτος δικαίου και την εμπιστοσύνη στη λειτουργία της πολιτείας. Μία από τις συνέπειες είναι και το να μην πληρώνουν πολλοί πολίτες τους φόρους τους».\n«Έχουμε πολύ μεγάλη διαφθορά και πελατειακές σχέσεις στην πολιτική, είχε επίσης πει ο κ. Παπανδρέου, τον Αύγουστο του 2010, σε συνέντευξή του στην ηλεκτρονική έκδοση του Εκόνομιστ.\nΤον Μάρτιο του 2010, σε συνέντευξή του στην εφημερίδα «Φρανγκφούρτερ Αλγκεμάινε», ο κ. Παπανδρέου είπε: Εμφάνιση περισσότερων αποτελεσμάτων από τις τελευταίες 24 ώρες «Μια αιτία, για το ότι δεν είμαστε ανταγωνιστικοί είναι η τεράστια γραφειοκρατία και το ότι υπάρχει διαφθορά στο δημόσιο τομέα».\nΤον Ιούνιο του 2008, κατά την ομιλία του στην Εαρινή Σύνοδο του Διεθνούς Ινστιτούτου Οικονομίας, διακήρυσσε πως τα προβλήματα της Ελλάδας είναι η γραφειοκρατία και η διαφθορά. Τα έλεγε αυτά σε μελλοντικούς επενδυτές και συμβούλους δανειστών! (Όπως ακριβώς και προσφάτως ο κ. Τσίπρας).\nΤα ίδια έλεγε ο κ. Παπανδρέου και ως αρχηγός της αξιωματικής αντιπολίτευσης. Τον Δεκέμβριο του 2008, σε συνέντευξή του στο “France 24”, μιλούσε ακριβώς για «διεφθαρμένη κυβέρνηση»: «Η διαφθορά, καταρχήν, είναι εξαιρετικά συχνό φαινόμενο σε πολλές κυβερνήσεις. Το ερώτημα είναι αν έχουμε υποθέσεις διαφθοράς, ή διεφθαρμένη κυβέρνηση. Δυστυχώς, σήμερα, ο τρόπος χειρισμού των φαινομένων διαφθοράς οδηγεί τον λαό στο συμπέρασμα, ότι η κυβέρνηση είναι διεφθαρμένη και ότι δεν πρόκειται για μεμονωμένα φαινόμενα».\nΤον Μάιο του 2009, ο κ. Παπανδρέου έγραψε στην ιστοσελίδα του ΠΑΣΟΚ άρθρο για την διαφθορά, όπου, καταλογίζοντας ευθύνες σε όλους, παρουσίαζε την χώρα ως την πλέον διεφθαρμένη του κόσμου.\nΕπίσης τον Μάιο του 2009, κατά την ομιλία του στους φοιτητές του LSE (London School of Economics), κατήγγειλε την Ελλάδα ως χώρα των ανισοτήτων, οι οποίες προκαλούνται από την εκτεταμένη διαφθορά.\nΤον Απρίλιο του 2010, κατά την ομιλία του στο Συνέδριο της Διεθνούς Διαφάνειας, ο κ. Παπανδρέου είπε από το βήμα ότι η διαφθορά και η σπατάλη μας οδήγησαν στην κρίση.\nΠέντε χρόνια διαρκεί η δυσφήμηση και ο διεθνής διασυρμός της χώρας.\nΚαι μετά αναρωτιόμαστε γιατί δεν πατάει κανείς το πόδι του εδώ…\nΕτικέτες: Διεθνείς Σχέσεις, ΕΛΛΑΔΑ\nΑδ. Γεωργιάδης: Έχω συγκεντρώσει πάνω από 45 υπογρ...\nΣόιμπλε: Αναγκαίος ένας ευρωπαϊκός προσφυγικός νόμ...\nΚλειδώνουν οι υποψηφιότητες στη Ν.Δ.


Saronsberg Cellar (Tulbagh, Νότια Αφρική) - Κριτικές\nSaronsberg Cellar: Εστιατόρια στην περιοχή\nΔραστηριότητες κοντά σε: Saronsberg Cellar\nSaronsberg Cellar, Tulbagh - Κριτικές\nΝο 2 από 16 δραστηριότητες - Tulbagh\nWaveren Road, Tulbagh, Witzenberg Municipality 6820, Νότια Αφρική\nΕντυπωσιακή συλλογή έργων τέχνης!\nΗ πιο όμορφη φάρμα του οίνου με την πιο εκπληκτική συλλογή έργων τέχνης! Σταματήσαμε σε Saronsberg στο τέλος του ταξιδιού μας στην Tulbagh. Ο καιρός ήταν υπέροχος και καθόμασταν έξω για ένα, θαυμάζοντας την πανέμορφη αγάλματα στον κήπο. Μια τέτοια γιορτή για τα μάτια! Η...αίθουσα γευσιγνωσίας κρασιού είναι όμορφα μοντέρνα και μπορείτε να δείτε το καλλιτεχνικό τριγύρω. Το αγόρασαν επίσης ορισμένα από τα ελαιόλαδα που ήταν στο ειδικό. Είναι καλά πράγματα! Όμορφα συσκευασμένα σε 3 μπιμπερό ασφαλείας. Τα έργα τέχνης σύγχρονων και όχι για όλα τα γούστα, αλλά μια καλή επιλογή από τοπικά έργα τέχνης. Αξίζει μια επίσκεψη!Περισσότερα\nΕξαιρετικό κρασί και τέχνης\nΑυτό είναι ένα εξαιρετικό wine estate. Όλα τα κρασιά που έχω γευτεί ήταν εξαιρετικό. Αυτοί οι άνθρωποι έχουν την πιο ακριβό άκρο της αγοράς, αλλά στη συνέχεια η ποιότητα είναι εξαιρετική. Καθώς το επίκεντρο του σεισμού το 1969 ήταν στα βουνά γύρω από το ξενοδοχείο,...έχουν ονομασίες ενός από τους οίνους τους μετά το σεισμό. Το κέντρο γευσιγνωσίας είναι υπέροχο - hovever, αν είστε σε μια αναπηρική πολυθρόνα ή αστάθεια στα πόδια σας, η διαδρομή με βότσαλα είναι μια καταστροφή. Τούτου λεχθέντος, θα μπορούσατε να καθίσετε έξω στην όμορφη pation και θαυμάστε τη θέα του βουνού Saronsberg και τη μικρή λίμνη στην ιδιοκτησία. Στο εσωτερικό της συσκευής, οι ιδιοκτήτες έχουν τεθεί από κοινού μια υπέροχη art gallery. Αξίζει να το επισκεφθείτε.Περισσότερα\nΟ παρών οίνος farm όχι μόνο έχει υπέροχη κρασιά, αλλά έχει επίσης μια υπέροχη art gallery για τους επισκέπτες απόλαυση. Ιδανικό για να φέρετε τον οικογενειακό κατά μήκος και οι ενήλικες μπορούν να απολαύσουν μια ή δυο ποτήρια κρασί, ενώ τα παιδιά διασκεδάζουν στο γρασίδι!\nΧαλαρή και φιλική και γευσιγνωσία κρασιού!\nFrikkie μας καλωσόρισε θερμά και ήταν πολύ φιλόξενοι που έκαναν μια πιο ευχάριστη αίθουσα γευσιγνωσίας κρασιού εμπειρία, ενώ χαλαρώνετε έξω και απολαμβάνοντας την όμορφη ατμόσφαιρα! Super κρασιά και γευσιγνωσία κρασιού και σίγουρα θα το επισκεφθώ ξανά!\nWinefarm και συλλογή σύγχρονης τέχνης\nΤελικά πήραμε να επισκεφθείτε αυτό το winefarm κοντά Tulbagh. Εξαιρετική Shiraz και Sav. Blanc, συν μοντέρνο συλλογή έργων τέχνης, καθώς εμφανίζονται στην εντυπωσιακή αίθουσα γευσιγνωσίας κρασιού. Δεν απογοητευτήκαμε!\nΕκπληκτικό μέρος, όμορφη τοποθεσία\nΜας άρεσε πολύ η εκπληκτική γρασίδι φωλιασμένη ανάμεσα στα βουνά. Δεν διαθέτει εστιατόριο, αλλά η δοκιμή κρασιών venue είναι εξαιρετική, πολύ χαλαρωτικό. Φιλικό προσωπικό. Θα σας ειδοποιήσουμε αξίζει να το επισκεφθείτε αν είστε στην περιοχή.\nΟ/η Saronsbergcottages, Manager του Saronsberg Cellar, έχει απαντήσει σε αυτή την κριτικήΑπάντηση: 23 Ιανουαρίου 2018\nΑπίστευτη θέα και οίνων\nΑυτό είναι ένα μέρος με εκπληκτική θέα και την εντυπωσιακή κάβα κρασιών και συλλογή έργων τέχνης της συλλογής. Το brunette με την πατούρα μήκους μαλλιά ( δεν πήραμε το όνομά) κάνει τη γευσιγνωσία πραγματικά δυσκολευόντουσαν να χαμογελάσουν ή να τη σύμπλεξη. Η γευσιγνωσία κρασιού το...προσωπικό είναι καλά εκπαιδευμένο στη σύνθεση των προϊόντων, όμως. Κρίμα, γιατί οι άνθρωποι σας πωλούν τα προϊόντα σας. Συμβουλή: Εάν επιθυμείτε μία γευσιγνωσία κρασιού είναι ενδιαφέροντες και μεταβείτε στο Μονπελιέ Wine Estate πάνω στο δρόμο και είναι όμορφα και ήσυχα και τόσο πολύ φιλικότεροι.Περισσότερα\nΓευσιγνωσία & art εκτίμησή μου\nΑυτό το αγρόκτημα είναι μια εκπληκτική εμπειρία! Η ρύθμιση με την άποψη του Witzenberg οροσειρά, εκλεκτά κρασιά και εμπνευσμένο τέχνης! Ένα από τα μέρη που πρέπει να επισκεφθείτε για τους ντόπιους και τουρίστες που φροντίζει για όλα! Είμαστε τόσο τυχεροί να έχουμε πρόσβαση σε αυτό...το διαμάντι. Λατρεύω το MCC & το Shiraz! ! ! !Περισσότερα\nΚαλό κρασί σε ένα ωραίο σημείο\nΠήγαμε γευσιγνωσία κρασιού εδώ τον Ιανουάριο. Καλό κρασί και υπέροχο περιβάλλον. Μπορείτε να καθίσετε στο γρασίδι μπροστά από το φράγμα! Έχουν επίσης ένα μεγάλο αφρώδες κρασί!\nΠανέμορφο χώρο με θέα που κόβει την ανάσα,. Το προσωπικό έμπειρο και φιλικό ξενοδοχείο. Γευσιγνωσία κρασιού ήταν πραγματικά καλό.\nΔείτε 1 κοντινό ξενοδοχείοΔείτε και τα 21 κοντινά εστιατόριαΔείτε και τα 22 κοντινά αξιοθέατα\nΛάβετε γρήγορα απαντήσεις από το προσωπικό του Saronsberg Cellar και από προηγούμενους επισκέπτες.


his way vol 16 – Λάζαρος Καρανάσιος | Fresh Patisserie\nhis way vol 16 – λάζαρος καρανάσιος\nΈχει το χάρισμα να εμπνέει τους άλλους και να φέρνει στην επιφάνεια τον καλύτερό τους εαυτό. Αγαπάει τα ζώα και τη φύση και δίχως αμφιβολία είναι ο κτηνίατρος που θα ήθελαν να έχουν όλα τα κατοικίδια. Επικοινωνιακός, δραστήριος, ακούραστος και ιδιαίτερα δημοφιλής στα social media, δε σταματά λεπτό να επικοινωνεί την αληθινή αγάπη για τα ζώα.\nΗ κτηνιατρική ήταν για εκείνον ένα όνειρο που είχε από πολύ μικρός.\n«Θυμάμαι να μαζεύω στο σπίτι ό,τι ζωάκι έβρισκα, από γάτες και\nσκύλους μέχρι βατράχια, πεταλούδες και ερπετά! Η μητέρα μου είχε\nβαρεθεί να με βλέπει να παρακολουθώ ντοκιμαντέρ με ζώα. Είναι η\nλατρεία μου τα ζώα και νιώθω ευλογημένος που το χόμπι μου είναι και το επάγγελμά μου», παραδέχεται.\nΤο ξεκίνημα δεν ήταν εύκολο. Έδωσε πανελλήνιες, δεν κατάφερε να\nπεράσει στην κτηνιατρική, αλλά δεν εγκατέλειψε το όνειρό του. Έφυγε στο εξωτερικό και πιο συγκεκριμένα στην Ιταλία, όπου σπούδασε και αποφοίτησε με άριστα από το πανεπιστήμιο της Νάπολης. «Τα χρόνια αυτά δεν ήταν καθόλου εύκολα για μένα. Μου πήρε χρόνο να εγκλιματιστώ στην καινούργια πόλη, να μάθω καλά τη γλώσσα και να ανταπεξέλθω στα φοιτητικά μου καθήκοντα. Κινητήριος δύναμη σε όλη αυτή τη νέα πραγματικότητα ήταν η αγάπη μου για τα ζώα. Ήθελα να γίνω ένας καλός κτηνίατρος για να μπορώ να είμαι χρήσιμος και να είμαι συνέχεια δίπλα στους μικρούς μας φίλους», εξομολογείται, προσθέτοντας: «Μετά από αρκετό καιρό πρακτικής εξάσκησης σε διάφορα ιατρεία στην Αθήνα, έκανα το μεγάλο βήμα να ανοίξω το δικό μου χώρο στη Γλυφάδα, που σήμερα έχει εξελιχθεί σε μια μικρή κλινική. Καθημερινά βοηθάω μικρά ζώα και χαρίζω χαμόγελα. Από την πρώτη στιγμή που έγινα κτηνίατρος, βασικό μου μέλημα ήταν να είμαι δίπλα σε όλα τα φιλοζωικά σωματεία. Οφείλουμε να είμαστε σύμμαχοί τους, ώστε να βοηθάμε καθημερινά στη φροντίδα και την περίθαλψη αδέσποτων ζώων και στην προώθηση της υιοθεσίας τους. Το motto, “Adopt, don’t shop”, βλέπουμε να επικρατεί όλο και περισσότερο\nγύρω μας. Χαίρομαι γι’ αυτό, γιατί είναι πιο ωφέλιμο να βοηθήσεις\nένα αδέσποτο ζώο από το να το αγοράσεις. Βέβαια, υπάρχει πολύς\nκόσμος που επιζητά να υιοθετήσει, αλλά πρακτικά δεν είναι έτοιμος να αναλάβει τη δέσμευση. Η υιοθεσία είναι πράξη ευθύνης και πρέπει να είναι αποτέλεσμα ώριμης σκέψης. Το κατοικίδιο έχει πολλές ανάγκες, είναι ένα ισότιμο μέλος της οικογένειάς μας για το οποίο είμαστε υπεύθυνοι. Οι υποχρεώσεις που έχουμε αφορούν τόσο την υγεία του όσο και την καθημερινότητά του —τακτικές βόλτες, περιποίηση τριχώματος, διατροφή», επισημαίνει.\nΠέρα από καλός γιατρός, ο Λάζαρος είναι από τους πρώτους\nκτηνίατρους στην Ελλάδα που ξεκίνησαν να κάνουν αναρτήσεις\nστα social media, προβάλλοντας αληθινά κτηνιατρικά περιστατικά,\nσυμβουλές για κατοικίδια και ιστορίες αδέσποτων ζώων. «Η τεχνολογία και τα μέσα κοινωνικής δικτύωσης έχουν βοηθήσει όλους τους τομείς της ζωής μας. Μέσα από την καθημερινότητά μου και τα περιστατικά στο ιατρείο, κατάλαβα πως μου δινόταν η ευκαιρία να περάσω δυνατά μηνύματα, όπως η υιοθεσία αδέσποτων, ο εθελοντισμός, η ευαισθητοποίηση για την εξαφάνιση ενός ζώου και η ενημέρωση για σοβαρές ασθένειες των κατοικίδιων. Μια εικόνα έχει τεράστια δύναμη και τα social media κατάφεραν τα τελευταία χρόνια να μας κάνουν αρωγούς στην προσπάθεια ευαισθητοποίησης και ενημέρωσης για θέματα φιλοζωίας και προστασίας του περιβάλλοντος. Για παράδειγμα, το καλοκαίρι υπήρξε μια οργανωμένη κινητοποίηση για τα ζώα από την Έλενα Δέδε και το Dog’s Voice, με αφορμή τις καταστροφικές πυρκαγιές στην Αττική. Ο καθένας μπορούσε να γίνει hotspot, να συλλέξει πράγματα και όλοι μαζί να δημιουργήσουμε μια σημαντική αλυσίδα βοηθείας. Είναι καιρός να προτρέψουμε ο ένας τον άλλο να αφήσουμε τα tablet, τα κινητά και το τηλεκοντρόλ και να κάνουμε βόλτες με τα κατοικίδιά μας στη φύση. Να έρθουμε σε επαφή με το περιβάλλον και να μάθουμε να το σεβόμαστε. Νομίζω ότι δεν υπάρχει κανένας που\nτο καλοκαίρι του 2021 δεν συνειδητοποίησε την αναγκαιότητα δεσμού ανθρώπου-φύσης. Εμείς είμαστε οι φιλοξενούμενοι του πλανήτη. Δεν υπάρχει κάτι πιο λυτρωτικό από την επαφή με το κατοικίδιό μας στη φύση», καταλήγει ο Λάζαρος Καρανάσιος.\nΚΕΙΜΕΝΟ-ΣΥΝΕΝΤΕΥΞΗ: ΤΖΟΒΑΝΝΑ ΒΛΑΧΑΒΑ\nPHOTOGRAPHER: ΝΑΣΤΑΖΙΑ ΑΡΑΠΟΓΛΟΥ


Γιάννης Γράμψας (Υποψήφιος Δημοτικός Σύμβουλος με τον συνδυασμό «Ανάδραση») - Stigma Radio 97.6 | Zakynthos\nΓιάννης Γράμψας (Υποψήφιος Δημοτικός Σύμβουλος με τον συνδυασμό «Ανάδραση»)\nΥποψήφιος Δημοτικός Σύμβουλος με τον συνδυασμό «Ανάδραση»\n«Έχω μια χρόνια φιλία και συνεργασία με τον Γιάννη Αγαλιανό. Πιστεύω ότι είναι ο μόνος που μπορεί να επαναφέρει τη Ζάκυνθο στο σημείο που την άφησε το 2002, όταν τότε με τις πρωτοβουλίες που είχε πάρει ως δήμαρχος, το νησί μας είχε μπει σε τροχιά ανάπτυξης.\nΕίμαι επιχειρηματίας, δεν είμαι πολιτικός αλλά και ο Δήμος μια επιχείρηση είναι. Δεν θα γκρεμίσουμε αυτό που υπάρχει σήμερα στον Δήμο, θα το φτιάξουμε. Χρειάζεται αποκέντρωση ο Δήμος και για να το πέτυχουμε αυτό ο κάθε Αντιδήμαρχος θα αναλάβει την διαχείριση της περιοχής του, θα του δώσουμε τα εργαλεία για να το κάνει.\nΘέλουμε την αναβάθμιση της πόλης, σκοπεύουμε να κάνουμε αναπλάσεις περιοχών και πεζοδρόμηση του ιστορικού κέντρου της πόλης.\nΑυτά μπορούν να γίνουν, αρκεί να υπάρχει διάθεση, όραμα και άκρες. Σε όλες τις δουλειές χρειάζεται να έχεις άκρες.\nΟ κόσμος θέλει δρόμους, θέλει να έχει πάντα νερό στις βρύσες των σπιτιών του. Πρέπει να γίνει αντικατάσταση όλων των αμιαντοσωλήνων, αποτελεί προτεραιότητα για εμάς.\nΘα τρέξουμε το θέμα του εργοστασίου στον Λίβα, δεν έχουμε άλλη επιλογή. Μακάρι να γινόταν το εργοστάσιο αύριο το πρωί. Πιστεύω ότι δεν θα έχουμε πρόβλημα με τα σκουπίδια το φετινό καλοκαίρι. Από ότι με έχει ενημερώσει ο συνυποψήφιός μου κ. Παναγιώτης Μυλωνάς, σύντομα θα τοποθετηθούν και νέοι κάδοι απορριμμάτων.\nΔεν πρόκειται να αυξήσουμε τα δημοτικά τέλη και δεν αποκλείεται και να τα μειώσουμε.\nΠρέπει να βοηθήσουμε το Νοσοκομείο μας. Παρότι δεν είναι αρμοδιότητας Δημάρχου, μπορεί ο Δήμαρχος να πετύχει πράγματα, να κάτσει έξω από το γραφείο ενός Υπουργού, να πιέσει. Δεν τα έκανε αυτά ο κ. Κολοκοτσάς, ούτε και κανένας άλλος.\nΌπως είναι τα πράγματα, με τον νέο εκλογικό νόμο, θα απαιτηθούν κάποιες συνεργασίες. Συμφωνώ ότι δεν είναι όλοι οι συνδυασμοί το ίδιο, αλλά ο λαός θα αποφασίσει. Δεν έχω δει αναλυτικά τα προγράμματα των άλλων συνδυασμών για να μπορώ να κρίνω, πάντως αν θέλουμε να πάει μπροστά η Ζάκυνθος, πρέπει να συνεργαστούμε. Εμείς θα φροντίσουμε να κάνουμε τις συνεργασίες εκείνες που θα μας δώσουν την δυνατότητα να εφαρμόσουμε το πρόγραμμα μας, πάντα σεβόμενοι τη βούληση των δημοτών. Εμείς πάντως θα είμαστε πρώτοι.\nΔεν ζητάμε να μας στηρίξει κανένα κόμμα. Όλοι μας ανήκουμε κάπου, αλλά έχουμε ένα πολυσυλλεκτικό ψηφοδέλτιο.\nΗ Πλατεία Σολωμού είναι έργο του κ. Σ. Μποζίκη. Το νέο δημοτικό θέατρο είναι έργο του Γιάννη Αγαλιανού, όπως και η αποχέτευση. Η Αλεξάνδρου Ρώμα είναι έργο Αγαλιανού, με χρηματοδότηση της Περιφέρειας.\nΝομίζω ότι με την κυβέρνηση Σαμαρά-Βενιζέλου, θα είχαμε βγει νωρίτερα από την κρίση.\nΔιαφωνώ με τη συμφωνία των Πρεσπών.\nΔεν έχω ποτέ ανακατευτεί με τη δικαιοσύνη, δεν έχω πάει ποτέ μου σε δικαστήριο, άρα δεν μπορώ να απαντήσω στο ερώτημα αν η δικαιοσύνη λειτουργεί ως ανεξάρτητη.\nΟ Νικήτας Αρετάκης είναι καλός άνθρωπος, αλλά είναι λίγο μεγάλος σε ηλικία.\nΠολύ καλός γιατρός ο Αντώνης Κασσιμάτης και θα ήθελα να παραμείνει γιατρός.\nΠολύ καλά παιδιά ο Χ. Λιβέρης, ο κ. Πάστρας και ο Τάσος Μαρίνος. Κάνουν την προσπάθειά τους, τους εύχομαι καλή επιτυχία.\nΔεν νομίζω ότι ο Θοδωρής Γαλιατσάτος έχει κάνει κάτι για τη Ζάκυνθο.\nΗ κα Κράτσα ανήκει σε έναν άλλον χώρο από εμένα και δεν έχω άποψη για αυτήν.\nΔεν γνωρίζω τον κ. Αλεξάκη.»


Άγιος Θεόφιλος εκ Ζακύνθου: Βίος και λείψανα πρώτη φορά από Ιερέα στο ΕΚΚΛΗΣΙΑ ONLINE - ΕΚΚΛΗΣΙΑ ONLINE\nΠέμπτη, 23 Ιουλίου 2020 20:49\nΑρχική » ΝΕΑ » Άγιος Θεόφιλος εκ Ζακύνθου: Βίος και λείψανα πρώτη φορά από Ιερέα στο ΕΚΚΛΗΣΙΑ ONLINE\nΟ Άγιος Θεόφιλος ο Νεομάρτυρας ο εκ Ζακύνθου.\nΕορτολόγιο: 24 Ιουλίου η Εκκλησία μας τιμά τη μνήμη του Αγίου Νεομάρτυρος Θεοφίλου από τη Ζάκυνθο.\nΓιορτή σήμερα: Άγιος Θεόφιλος εκ Ζακύνθου.\n► 00:10 Άγιος Θεόφιλος εκ Ζακύνθου\n► 01:16 Μαρτύριο Αγίου Θεοφίλου\n► 02:06 Απολυτίκιον Αγίου Θεοφίλου\nLIVE Ο βίος, το μαρτύριο, τα Ιερά Λείψανα και το Απολυτίκιο του Αγίου Νεομάρτυρος Θεοφίλου εκ Ζακύνθου, από τον Αρχιμανδρίτη της Ιεράς Μητροπόλεως Ρόδου, Αθανάσιο Μισσό.\n1 χρόνο πριν ΒΙΝΤΕΟ, Γράφει το ΕΚΚΛΗΣΙΑ ONLINE, ΝΕΑ24 Ιουλίου, Βίοι Αγίων, γιορτή σήμερα, ΕΚΚΛΗΣΙΑ ONLINE, ΕΟΡΤΟΛΟΓΙΟ, Ζάκυνθος, ΘΕΟΦΙΛΟΣ\n5+1 πληρωμές Σεπτεμβρίου: Επικουρικές συντάξεις ΙΚΑ, ΟΑΕΔ Κοινωφελής εργασία- ΑποτελέσματαΟΑΕΔ ΠΙΝΑΚΕΣ ΚΟΙΝΩΦΕΛΟΥΣ ΕΡΓΑΣΙΑΣ - ΑΠΟΤΕΛΕΣΜΑΤΑ\nΧιόνια καιρός : ΕΜΥ Έκτακτο δελτίο, πρόγνωση αύριο 2 Δεκεμβρίου- Γιορτή Άγιος Πορφύριος\nΚΑΙΡΟΣ ΑΥΡΙΟ ΕΜΥ ΕΚΤΑΚΤΟ ΔΕΛΤΙΟ: ο καιρός αύριο Δευτέρα 2 Δεκεμβρίου 2019 , σύμφωνα με το έκτακτο δελτίο καιρού που εξέδωσε η ΕΜΥ. Αραιές νεφώσεις παροδικά πιο πυκνές με σποραδικές βροχές στα δυτικά. Κατά τόπους περιορισμένη ορατότητα στα ηπειρωτικά τις πρωινές και βραδινές ώρες. Οι άνεμοι θα πνέουν, στα δυτικά από νότιες διευθύνσεις 3 με 5 μποφόρ, στα ανατολικά από βόρειες διευθύνσεις τοπικά στο νότιο Αιγαίο έως 6 μποφόρ, με βαθμιαία εξασθένηση. Η θερμοκρασία δεν θα σημειώσει αξιόλογη μεταβολή.\nΆγιος Δημήτριος-26 Οκτωβρίου: ο πρώτος κατηχητής\nΆγιος Νικόδημος Αγιορείτης: «Έβαλα το Χριστό μέσα μου και ησύχασα»\nΆγιος Νικόδημος Αγιορείτης: «Έβαλα το Χριστό μέσα μου και ησύχασα». Του π. Ηλία Μάκου. Εξήντα έξι ολόκληρα χρόνια, 1955, έχουν συμπληρωθεί από την αγιοποίηση του Νικοδήμου του Αγιορείτου, και η Εκκλησία τιμά τη μνήμη του στις 14 Ιουλίου (με το νέο ημερολόγιο).


Νοέμβριος 2018 – Άλκηστις\nΝοέμβριος 30, 2018 ~ alkhstis\t~ Σχολιάστε\nΝοέμβριος 29, 2018 ~ alkhstis\t~ Σχολιάστε\nστις 9.10 το πρωί..συντονιστείτε!!!\nΧΡΟΝΙΑ ΠΟΛΛΑ ΣΤΟΝ ΑΝΤΡΕΑ ΚΑΙ ΤΗΝ ΑΝΤΡΙΑΝΝΑ!\nΚριαράκια μου,πολλές οι συζητήσεις,πολλές κι οι γνωριμίες..γιαυτό είναι άσκοπο να γυρνάτε συνεχώς πίσω στο περελθόν..ακόμα κι αν κάποιοι εμποδίζουν τα σχέδιά σας κρατήστε το επίπεδό σας.\nΑξιοποιήστε τις συνθήκες που επικρατούν αυτό τη την ημέρα,μπορούν να αποδώσουν πολλά. Περιορίστε τις απαιτήσεις των δικών σας ανθρώπων και μην αντιδράτε βιαστικά στις κουβέντες.\nΤο πλανητικό σκηνικό κάνει δυφορούμενα τα πράγματα σήμερα με τους γύρω σας.Οι κόντρες κι οι παρεξηγήσεις ευτυχώς διορθώνονται,παρότι ορθώνεται το ανάστημα του κυβερνήτη σας ψηλά.\nΌμορφη η ημέρα αυτή,μπορείτε να εκμεταλλευτείτε κάθε ευκαιρία,να διευθετήσετε εκρρεμότητες να χαλαρώσετε και να την απολαύσετε στο έπακρο.Φιλικές συντροφιές και μίνι αποδράσεις είναι στο πρόγραμμα.\nΕνθουσιώδεις και ευχαριστημένοι απο τις καθημερινές προσκλήσεις,δεν αποκλείεται να κάνετε λάθη,τωρα που η Σεληνη απ το ζώδιο σας γνέφει απαγορευτικά του Ποσειδώνα..οι προκλήσεις πηγαινοέρχονται.\nΗ κοινωνικότητά σας ανεβαίνει σήμερα,οι έξοδοί σας αυξάνονται και απ΄ότι προβλέπεται,θα περάσετε όμορφες και ανεπανάληπτες στιγμές.Προσοχή στους κεραυνοβόλους ερωτες.\nΕίναι πολύ θετική μέρα,η διάθεσή σας θα είναι στα ύψη και οι συζητήσεις που θα κάνετε για θέματα επαγγελματικά ιδιαίτερα σήμερα,θα σας δώσουν ελπίδες για την επιτυχή εξέλιξή σας.\nΑνεβασμένα τα πράγματα,θα βρεθείτε με γνωστούς κι αγνώστους.Θα΄χετε τη διάθεση για άλλου επιπέδου συζητήσεις και θα περασετε καλά με κείνους που μπορούν να σας καταλάβουν.\nΟι υποχρεώσεις κάνουν κι αυτή την ημέρα την εμφάνισή τους..Ηλιος κι Ερμής βρίσκεται κοντά στον Κρόνο γιαυτό και δεν αισθάνεστε μόνοι..το περιβάλλον υποστηρίζει τις προσπάθειές σας.\nΗ ψυχολογία και γενικά η διάθεσή σας αυτή την ημερα θα είναι αρνητκή και άμεσα συνδεδεμένη με την έντονη τάση σας για φυγή.Θα υπάρξουν στιγμές που θα είστε πολύ σκεπτικοί.\nΠαρότι σήμερα θα παρουσιαστούν πολλές επαγγελματικές ευκαιρίες,εσάς το μυαλό σας θα ταξιδεύει αλλού.Οι περισσότεροι θα ΄χετε την ανάγκη να δραπετευσετε απο τα προβλήματά σας\nΝοέμβριος 28, 2018 ~ alkhstis\t~ Σχολιάστε\nΜε την αντίθεση Αφροδίτης Ουρανού φίλοι μου δίνετε ευχέρεια στις δυσκολίες να δρασουν σε θέματα προσωπικά που εκκρεμούν απ΄το παρελθόν.Το γεγονός οτι η Σελήνη ειναι στη Παρθενο ευνοεί την εξέλιξή εργασιακά θα έχει και κατ΄επέκταση ικανοποιητικότερα αποτελέσματα.\nΈντονες αναπροσαρμογές κι αλλαγές αναπάντεχες στα προσωπικά θα υπάρξουν αυτη την ημέρα, όπου το κλίμα αλλάζει αισθητά με την Σελήνη στη Παρθένο.Όλα αυτά δεν χρειάζεται να σας ανησυχούν γιατί με τους κατάλληλους χειρισμούς του κυβερνήτη σας,θα λειτουργήσουν υπέρ σας.\nΜπορεί η τύχη να είναι με το μέρος σας,αλλά μην ξεχνάτε οτι με τον κυβερνήτη σας ανάδρομο δεν τα πηγαίνει καλά.Μην ξεχνάτε οτι ασφυχτιά πλησίον του Ηλιου,διαχειριστείτε προσεχτικά τα χρήματά σας και μην παρασύρεστε,αυξήστε τη δική σας επιρροή απέναντι στους άλλους.\nΕίναι ίσως η πιο κατάλληλη περίοδο για να οργανώσετε τα οικογενειακά σας θέματα,η Σελήνη είναι στο ζώδιό σας και μπορείτε να ανεφοδιαστείτε κατάλληλα.Εμπόδια και παγίδες έχετε μάθει να τα ξεχωρίζετε,το μόνο που χρειάζεστε είναι κατάλληλα άτομα να σας στηρίξουν.\nΦλέρτ,νέες γνωριμίες και περιεργες ειδήσεις προκύπτουν παρα το κλίμα των ημερών.Μπορείτε χαρη στη τέχνη της διπλωματίας που κατέχετε καλά,να πετύχετε αυτό που θέλετε και να τα βρείτε με τον ανθρωπό σας δίχως ιδιαίτερο κόπο.\nΑξιοποιήστε τις γνωριμίες σας για να κλείσετε συμφωνίες στο μέλλον που θα επιφέρουν οφέλη.Η παρουσία της Σελήνης στη Παρθενο μπορεί να σταθεροποιήσει τα επαγγελματικά σας και τα ενθουσιώδη σχέδιά σας,αρκεί και σείς να συμμαζέψετε τα χέρια σας και να.. σφίξετε την καρδιά σας!\nΦιλοδοξα σχέδια κι οτι αφορά το εξωτερικό μονοπωλούν το ενδιαφέρον σας αυτη την ημέρα, μεριμνήστε για τις κινήσεις σας,είναι τομείς που γνωρίζετε σε βάθος.Η θερμή συνάντηση Ερμή -Ηλιου δεν αποκλείεται να φέρει ένα σχέδιο δυνατό.. συνοδεία χρημάτων απο το παρελθον!\nΣας δίνεται η ευκαιρία σήμερα να αναδείξετε τα ταλέντα σας και να λειτουργήσετε με ρόλο πρωταγωνιστικό εκτός παρασκηνίου βέβαια,κάτω απο επιλογές σωστές και μετρημένες.Είναι πολύ εύκολο να παρερμηνευτούν τα λόγια σας και να παρεξηγηθείτε,προσέξτε.\nΝέα πνοή στις σχεσεις σας δίνει η παρουσία της Σελήνης στη Παρθένο..η αντίθεσή της με τον Ποσειδώνα μπερδεύει.Η αναζήτηση κατάλληλων ανθρώπων γεμίζει την ατζέντα σας με κοινωνικές υποχρεώσεις που βοηθούν τη δημιουργικότητά σας και τις επαγγελματικές σας συμφωνίες.\nΝοέμβριος 27, 2018 ~ alkhstis\t~ Σχολιάστε\nΤο μυαλό σας είναι στα προσωπικά θέματα και με ποιό τρόπο θα εξοικονομήσετε την εύνοια με το πρόσωπο που σας ενδιαφέρει.Το εξαγωνο Aρη Κρονου είναι ελπιδοφόρο για όσα περιμένετε.\nΗ μέρα είναι γεμάτη αναστατώσεις κι ανατροπές,μην εμπλακείτε σε διαμάχες με ανθρώπους που πάντα λειτουργούν παρασκηνιακά.Το τετράγωνο Αφροδίτης-Ουρανού είναι όψη που σας κρατά σε επαγρύπνηση.\nΗ μερα είναι αρκετά κουραστική,δύσκολα θα μπορέσετε να συνδυασετε την διασκέδαση με τις υποχρεώσεις.Ωστόσο η σύνοδος Ερμή-Ηλιου υπόσχεται τα καλύτερα στην επικοινωνία σας.Τυχόν ενοχλήσεις υγείας μην τις αγνοήσετε.\nΟ τρόπος που χειρίζεστε τα πράγματα είναι λάθος..ο Δίας ευτυχώς θα σας δείξει το δρόμο. Ασχοληθείτε με τους συνεργατες σας και μην αποφεύγετε να κλείσετε κάποια συμφωνία, δοκιμάστε την τύχη σας.\nΜπορεί οι υποχρεώσεις σας να είναι πολλές,όμως ο κυβερνήτης σας διαπραγματεύεται τα συμφέροντά σας με τον καλύτερο τρόπο.Η Σελήνη στο ζώδιό σας σε καλές όψεις..οι μυστικές επαφές δεν αποδίδουν.\nΤα εργασιακά θέματα σας απασχολούν αυτή τη μέρα,πρόσθετες ευθύνες βγαίνουν στη πορεία των ημερών που μπλοκάρουν τα σχέδιά σας.Ο σύντροφος είναι κοντά σας και βοηθά να νιώσετε καλά.\nΈναν εκνευρισμό με την τσέπη σας και το περιεχόμενό της θα τον έχετε.Δεν αποκλείεται να κάνετε και ένα καυγαδάκι στον επαγγελματικό χώρο.Είναι γεγονός,τα οικονομικά θέματα φλερτάρουν τις αντοχές σας.\nΗ μέρα είναι δυφορούμενη,η φαντασία και η δημιουργικότητα βρίσκονται στα ύψη και τα δάπεδα. Τα σοβαρά θέματα δεν παύουν να σας απασχολούν αφού οι κυβερνήτες του ζωδίου σας έμπλεξαν τα μπουτια τους.Ελέγξτε τη ζήλεια σας..\nΧαμηλώστε τους τόνους σε θέματα οικονομικά γιατί εύκολα μπορεί να έρθετε σε αντιπαράθεση. Ευτυχώς για τα σχέδιά σας φροντίζει ο κυβερνήτης σας.. ο Ερμής είναι σε καλή όψη μαζί του.\nΏρα να αφήσετε το άγχος και την υπερένταση στην άκρη και να βγάλετε απο μέσα σας τις καλλιτεχνικές σας τάσεις.Η Αφροδίτη εκτός απο υπερένταση δίνει ενέργεια,ακολουθήστε το ένστικτο και δεν θα χάσετε.\nΕίναι καλύτερα τα προβλήματα της δουλειάς να τα αφήνετε πίσω,εκτός σπιτιού.Στρέψτε την προσοχή σας στην υγεία σας και προετοιμαστείτε για αλλαγές που ίσως να μην περνούν απ΄το μυαλό σας.\nΟι μέρες αυτές είναι ιδανικές να διερύνετε γνωριμίες και να σταθεροποιήσετε τα σχέδιά σας.Η καλή όψη του κυβερνήτη σας με τον Αρη,βοηθά να εντυπωσιάστε το περιβάλλον σας.\nΝοέμβριος 26, 2018 Νοέμβριος 26, 2018 ~ alkhstis\t~ Σχολιάστε\nπροβλέψεις στις 9.10 το πρωι στον Εύριπο\nΟι δύσκολες όψεις του φιλοξενούμενού σας τσαλακώνουν τα ισχυρά σας χαρτιά και υποβαθμίζει το επικοινωνιακό σας ταλέντο σήμερα.Οι συνεργασίες σας κινδυνεύουν και σείς πρέπει γρήγορα να αποκτήσετε τον έλεγχο των πραγμάτων.\nΤα οικονομικά ζητήματα θα σας απασχολήσουν έντονα σήμερα ιδιαίτερα όσα σχετίζονται με την ακίνητη περιουσία και λόγω της δυσκολης σχέσης του κυβερνήτης σας με τον Ουρανό,πολύ φοβάμαι πως και με τον σύντροφο,το ίδιο πρόβλημα θα έχετε.\nΗ σύνοδος Ηλιου Δια κι η ανάδρομη πορεία του κυβερνήτη σας δυσκολεύουν την διάθεση και ρίχνουν την ενέργειά σας κατακόρυφα.Δώστε βαρύτητα στην φυσική σας κατάσταση και την υγεία σας γενικότερα,πριν χάσετε τα αβγά και τα καλάθια!\nΗ σκέψη σας σήμερα ταξιδεύει στα οικονομικά με την σελήνη στον Λέοντα..σκέψεις,αναμνήσεις και καθε τι σχετικό φαίνεται σήμερα να σας βαραίνει.Τα τρίγωνα της Σελήνης ενισχύουν τις ελπίδες σας.\nΣυγγενείς,σύντροφος,παιδιά.. όλοι έχουν τα παράπονά τους και τις απαιτήσεις τους απο σας σήμερα.Αποφύγετε τις λεπτομερείς διευκρινήσεις και δικαιολογίες και μην δείχνετε τη γνωστή παθητικότητα.\nΗ επιρροή της Σελήνης φέρνει μια ευφορία που είναι δύσκολο να αγνοήσετε..λές κι όλοι διάλεξαν την μέρα αυτή για να σας επεφημούν!Εσείς εστιάστε στα οικονομικά σας και θα δείτε πως όλα θα πάρουν το δρόμο τους.\nΠροφανώς ακολουθείτε λάθος τακτική στις σχέσεις και τις συνεργασίες σας..αποφύγετε τις κόντρες και τις λαθεμένες κινήσεις.Η αντίθεση Αφροδίτης-Ουρανού χτυπά ανελέητα την επικοινωνία σας,αναθεωρήστε κάποια πράγματα.\nΗ ένταση που επικρατεί εδώ και μέρες στις σχέσεις σας παύει σήμερα φίλοι μου..και φυσικα το μπαλάκι στοχεύει τα φιλόδοξα σχέδια σας,αφού η Σελήνη στο τρίγωνό της με τον Ηλιο τονίζει τις διαθέσεις σας.\nΜια κάποια σύγχυση θα την περάσετε σήμερα..τα τερτίπια του Ερμή αλλά και του φιλοξενούμενού σας οι κόντρες, σας αποσυντονίζουν.Θολώνει το τοπίο σε προσωπικές και επαγγελματικές επαφές.\nΠροσοχή στις σχέσεις σας και γενικά τους ανωτέρους σας..δεν είναι ιδανική μέρα ούτε για λούφες ούτε και για επαναστάσεις.Αφήστε να περάσει η θολούρα και μετά βλέπετε τι κάνετε!\nΗ συναντηση του κυβερνήτη σας με τον Αρη θολώνει την κρίση σας ψαράκια μου,κάνοντάς σας για άλλη μια φορά ανήμπορους να αντιδράσετε.Μην βασίζεστε στη βοήθεια των άλλων,μπορεί εσείς να ΄χετε τις καλύτερες προθέσεις αλλά δεν αρκούν.\nΝοέμβριος 25, 2018 ~ alkhstis\t~ Σχολιάστε\nΧΡΟΝΙΑ ΠΟΛΛΑ ΣΤΟΝ ΣΤΕΛΙΟ ΚΑΙ ΤΗΝ ΣΤΕΛΛΑ!!!!\nΜέρα γεμάτη απρόοπτα..ο ευεργέτης σας ανάδρομος,ενδεχομένως κάποιοι να προσπαθήσουν να σταθούν εμπόδιο στη εξέλιξη των σχεδίων σας.Η Σελήνη κανει οτι μπορει,ο φιλοξενούμενός σας όμως στην αντιπαραθεσή του με την Αφροδίτη θα σας απογοητεύσει.\nΜην δέχεστε Ταύροι μου περιορισμούς και υποδείξεις που έχουν σαν αποτέλεσμα τα αδιέξοδα.. οργανωθείτε τώρα που καριερα κι οικογένεια μπαινουν στο στόχαστρο και με διπλωματική ψυχραιμία κάντε αυτό που μέσα σας θέλετε.\nΗ ενέργειά σας είναι στα ύψη σήμερα,η αυτοπεποίθησή σας είναι που θα βοηθήσει και με τις κατάλληλες γνωριμίες,όλα θα δρομολογηθούν.Ο κυβερνήτης σας σε καλή παρέα με τον Ηλιο και τον Κρόνο..η Σελήνη ωστόσο είναι ενα αγκαθάκι σήμερα.\nΑσχοληθείτε με τον εαυτό σας,την οικογένειά σας και γενικώς φροντίστε τα προσωπικά σας θέματα σήμερα Λιονταράκια μου.Η θέση της Σελήνης στον Καρκίνο κι οι δυσκολες οψεις της στρεφουν την προσοχή σας σε θέματα εργασιακά.\nΠολλές οι υποχρεώσεις σήμερα Ζυγοί μου στο σπίτι αλλά μεγάλη κι οικονομική σας ενίσχυση.Ο κυβερνήτης σας σπιτι σας,σήμερα σας κάνει να ασχολήστε περισσότερο μ΄ότι σας απασχολεί..τις σχέσεις σας.Μια συνάντηση θα σας χαροποιήσει ιδιαίτερα.\nΒάλτε σε εφαρμογή τα σχέδιά σας τώρα που η σελήνη είναι στον τομέα των σχεδιων,αρκεί να βάλετε φρένο στις επεμβάσεις τρίτων.Το κλίμα ως τώρα ήταν χαλαρό και επέτρεπε μια κάποια ευελιξία,σήμερα με την αντίθεση Ουρανού-Αφροδίτης τα πράγματα δυσκολεύουν.\nΗ τύχη και σήμερα είναι με το μέρος σας και σ΄αυτό βοηθά και η θέση της Σελήνης..μπορείτε εύκολα να προωθήσετε τα σχέδιά σας,αρκεί μια γυναικεία παρουσία να μην σας φρενάρει.Ένα ταξίδι θα φέρει έναν ερωτα στη ζωή σας.\nΜη βιάζεστε να τα προλάβετε όλα,άλλωστε δίνουμε σημασία όταν υπάρχουν καλές προυποθέσεις. Το οικονομικό σας δαιμόνιο κι οι περιπέτειες ξυπνούν μέσα σας,ίσως να κάνετε κάποια καλή γνωριμία σε μια μετακίνηση.\nΤο πάθος θα κυριεύσει τη μέρα σας,δεν θα αφήσετε όμως πίσω το παρελθόν.Το πλανητικό σκηνικό έχοντας σε ανάδρομη κίνηση τον κυβερνήτη σας αναιρεί τις όποιες προυποθέσεις για να βάλετε τη ζωή σας σε τάξη.\nΜες στη φούργια είσαστε σήμερα χαράκια μου,ο παραδοσιακός κυβερνήτης σας είναι σύμμαχος..τα βήματά σας όμως,πρέπει να είναι αργά και σταθερά.Αν είστε ικανοποιημενοι με τη δουλειά σας,μη δίνετε σημασία στα σχόλια.\nΣΑΒΒΑΤΟΚΥΡΙΑΚΟ 24-25 ΝΟΕΜΒΡΙΟΥ 2018\nΝοέμβριος 23, 2018 ~ alkhstis\t~ Σχολιάστε\nΟι συμβιβαστικές λύσεις φίλοι μου είναι καλύτερες απο ένα γερό τσακωμό..χαμηλώστε τους τόνους και αν σας κάνει κέφι,φύγετε την Κυριακή ενα ταξιδάκι στη φύση.


Πριν τις 15/10 θέλει να συναντηθεί με τον Πρόεδρο Αναστασιάδη ο Ακιντζί\nΣε μια ημερομηνία, όχι πολύ μετά τις 15 Οκτωβρίου που η Τζέιν Χολ Λουτ θα υποβάλει την έκθεσή της, θα ήθελε να συναντηθεί με τον Πρόεδρο Αναστασιάδη, δηλώνει ο Μουσταφά Ακιντζί για να καθορίσουν την ημερομηνία διάνοιξης των οδοφραγμάτων αλλά και «να συζητήσουμε το μέλλον του νησιού. Αυτό είναι ευθύνη μας».\nΓια το Κυπριακό μίλησαν εκπρόσωποι κομμάτων με αφορμή το 10ο ετήσιο μνημόσυνο του Τ. Παπαδόπουλου\nΌπως μεταδίδεται από τα κατεχόμενα, ο Τ/κ ηγέτης προέβη σε δηλώσεις μετά από τη συνάντηση – ενημέρωση που είχε με τους πολιτικούς αρχηγούς των τεσσάρων «συγκυβερνώντων» κομμάτων, η οποία ακολούθησε την πρωινή του συνάντηση με την Ειδική Αντιπρόσωπο του ΓΓ του ΟΗΕ στην Κύπρο, Ελίζαμπεθ Σπέχαρ.\nΣτη συνάντηση με την κ. Σπέχαρ, είπε ο κ. Ακιντζί, συζήτησαν ιδιαίτερα το άνοιγμα των οδοφραγμάτων Δερύνειας – Απλικίου. Η Ελίζαμπεθ Σπέχαρ "θα έχει επαφές με την ε/κ ηγεσία και θα τα πούμε ξανά", πρόσθεσε.\nΟ κ. Ακιντζί ανέφερε ότι σήμερα ενημέρωσε την «συγκυβέρνηση» και αύριο την αντιπολίτευση για τις επαφές που είχε στην Νέα Υόρκη και τη συνάντησή του με τον ΓΓ του ΟΗΕ, σημειώνοντας ότι η έκθεση της προσωρινής του απεσταλμένης, Τζέιν Χολ Λουτ δεν είναι ακόμα έτοιμη. Θα υποβληθεί στον ΓΓ ο οποίος θα υποβάλλει την δική του έκθεση στο ΣΑ του ΟΗΕ, συμπλήρωσε λέγοντας ότι στις 15 Οκτωβρίου θα έχουν την ευκαιρία να επαναξιολογήσουν την κατάσταση.\nΣυνομίλησε με την Τζέιν Χολ Λουτ\nΟ Τ/κ ηγέτης είπε ότι χθες είχε συνομιλία με την κ. Λουτ η έκθεση της οποίας έβαινε προς ολοκλήρωση. Σήμερα, ανέφερε, πρέπει να έχει ολοκληρωθεί η έκθεση και να έχει υποβληθεί στον ΓΓ, προσθέτοντας ότι θα περιμένουμε την 15η Οκτωβρίου.\nΘα συζητήσουν οδοφράγματα και το μέλλον της Κύπρου\n«Το είπα και προηγουμένως, ως δύο ηγέτες είναι εφικτό να συναντηθούμε τις επόμενες ημέρες. Επιθυμώ να συναντηθώ με τον κ. Αναστασιάδη σε μια ημερομηνία ενδεχομένως όχι πολύ μετά την έκθεση της 15ης Οκτωβρίου. Και να καθορίσουμε από κοινού και να ανακοινώσουμε στον κόσμο την ημέρα διάνοιξης των οδοφραγμάτων Δερύνειας – Απλικίου και να ανταλλάξουμε απόψεις για το μέλλον αυτού του νησιού, αξιολογώντας και την έκθεση που θα βγει στις 15 Οκτωβρίου».\nΕπιθυμώ να συζητήσω για ακόμη μια φορά μαζί του το πως θα διαμορφωθεί το μέλλον της Κύπρου επειδή θεωρώ ότι αυτό είναι υποχρέωσή μας και καθήκον όλων μας να δημιουργήσουμε ένα καλύτερο μέλλον γι’ αυτό το νησί, πρόσθεσε.\n«Χαλαρή» ομοσπονδία και αρμοδιότητες\nΚληθείς να σχολιάσει τα όσα ακούγονται στην ε/κ πλευρά για «χαλαρή ομοσπονδία», ο Μουσταφά Ακιντζί είπε ότι υπάρχουν διάφορες αναφορές και στον ε/κ Τύπο επί του θέματος και αναμένει ότι στη συνάντηση με τον Πρόεδρο Αναστασιάδη αναμένει να συζητήσει αυτό το θέμα πιο ξεκάθαρα.\n«Πρέπει να πω το εξής: στις μέχρι τώρα συγκλίσεις περιλαμβάνεται το ότι εκτός των εξουσιών που θα δοθούν στην κεντρική, ομοσπονδιακή κυβέρνηση, όλες οι άλλες αρμοδιότητες θα είναι των συνιστωσών πολιτειών. Δηλαδή αυτές είναι τα ‘κατάλοιπα εξουσίας’ - residual powers, που θα είναι στις πολιτείες. Μεταξύ αυτών είναι οι τομείς της υγείας, της παιδείας, των μεταφορών, του εμπορίου, του τουρισμού».\nΕπιπλέον αυτών, είπε, στις συγκλίσεις υπάρχει αυτή τη στιγμή και αρμοδιότητα σύναψης διεθνών συμφωνιών από τις συνιστώσες πολιτείες.\nΣτις αρμοδιότητες της κεντρικής κυβέρνησης, συνέχισε ο κ. Ακιντζί, είναι κατά κύριο λόγο η εξωτερική πολιτική, η άμυνα, ο ομοσπονδιακός προϋπολογισμός. «Δεν γνωρίζω ποιες είναι οι σκέψεις του κ. Αναστασιάδη για τις μέχρι σήμερα συμφωνημένες αρμοδιότητες της κεντρικής κυβέρνησης που θα μεταφερθούν στις πολιτείες».\nΑυτό, ανέφερε, δεν το είδε πουθενά στον (ε/κ) Τύπο και γι’ αυτό δεν μπορεί να κάνει λεπτομερή σχόλια. «Γι’ αυτό θα έχουμε την ευκαιρία να συζητήσουμε γι’ αυτά τα θέματα τις επόμενες ημέρες».\nΟι ανησυχίες του Γλαύκου Κληρίδη για τις κεντρικές αρμοδιότητες\nΟ Τ/κ ηγέτης ανέφερε ότι σε αυτά τα θέματα ο Γλαύκος Κληρίδης είχε απόψεις που ήταν γνωστές για το ποιες και μέχρι πού θα έφταναν οι αρμοδιότητες της κεντρικής κυβέρνησης ώστε να μην υπάρχει προστριβή μεταξύ των δύο κοινοτήτων και ο κ. Κληρίδης υπερασπιζόταν ότι θα ήταν καλύτερα να είχαν περισσότερες αρμοδιότητες οι πολιτείες.\n«Αυτό δεν είναι κάτι λάθος. Εμείς στις διαπραγματεύσεις τα υπενθυμίσαμε αυτά. Ενώ συνεχίζονταν οι διαπραγματεύσεις η προσέγγιση του κ. Κληρίδη σε αυτό το θέμα σε κάποιες περιπτώσεις ξεχάστηκε, απορρίφθηκε και έγιναν προσπάθειες να αυξηθούν οι κεντρικές αρμοδιότητες. Τώρα γίνεται κατανοητό ότι πρόκειται για ακριβώς αντίθεση στάση. Βεβαίως, αυτή τη στιγμή δεν υπάρχουν διαπραγματεύσεις. Γι’ αυτό ελπίζω ότι θα έχουμε την ευκαιρία να τα αξιολογήσουμε όλα αυτά σε μια έστω κοινωνικού περιεχομένου συνάντηση». Θα είναι ωφέλιμο να δει, είπε, τί συγκεκριμένα σκέφτεται ο Πρόεδρος Αναστασιάδης.\nΑντιδρά σε απευθείας διαπραγματεύσεις Τουρκίας – εκ πλευράς\nΚληθείς να σχολιάσει εάν θεωρεί ότι η τ/κ πλευρά μένει εκτός διαδικασίας τώρα που ο Κυβερνητικός Εκπρόσωπος, Πρόδρομος Προδρόμου επιβεβαίωσε ότι υπήρξε συνάντηση Τσαβούσογλου – Αναστασιάδη, ο κ. Ακιντζί παρέπεμψε στην προ ημερών γραπτή του δήλωση επί του θέματος. Συμπλήρωσε δε ότι ο Τούρκος ΥΠΕΞ του είχε πει πως μπορεί να συναντηθεί ανεπισήμως με τον Νίκο Αναστασιάδη στο πλαίσιο της διερεύνησης των προθέσεων, όπως είχε πράξει στο παρελθόν και με τον ΓΓ του ΑΚΕΛ, Άντρο Κυπριανού.\nΟ ίδιος, είπε, ανέφερε στον κ. Τσαβούσογλου ότι δεν θεωρεί πως κάτι τέτοιο είναι παραγωγικό. «Εάν βρεθείτε μια δυο φορές δεν υπάρχει πρόβλημα, άλλωστε ούτε αυτό είναι κάτι κρυφό. Έγινε στο Κραν Μοντανά, μπορεί να γίνει και μετά. Αλλά η ένστασή μου είναι – και το λέω ξεκάθαρα – εάν υπάρξει επιθυμία αυτό να συνεχιστεί, ακόμα και αν λέγονται ανεπίσημες (επαφές), να αρχίσουν διαπραγματεύσεις μεταξύ της Τουρκίας και της ε/κ πλευράς. Αυτό θα αναστατώσει τον τ/κ λαό και σίγουρα εγώ, ως ο εκλελεγμένος ηγέτης αυτού (του «λαού) θα ενοχληθώ και αυτή την ενόχλησή μου δεν την κρύβω».\nΕάν υπάρξουν τέτοιες συναντήσεις μεταξύ των 4 πλευρών, είπε, δηλαδή της Τουρκίας, της Ελλάδας, της τ/κ και της ε/κ πλευράς, τότε δεν έχει αντίρρηση.\nΕπανέλαβε ότι με τον Τούρκο Πρόεδρο, Ταγίπ Ερντογάν είχαν συμφωνήσει ότι θα μπορούσε να γίνει έστω μια κοινωνική συνάντηση των τεσσάρων. Η τ/κ πλευρά, είπε, δεν έχει πρόβλημα ακόμα και να πάει ο Πρόεδρος Αναστασιάδης στην Άγκυρα, αλλά τότε θα πρέπει και ο ηγέτης των Τ/κ να πάει στην Αθήνα, όπως είχε γίνει μια φορά με τους διαπραγματευτές αλλά δεν υπήρξε συνέχεια γιατί δεν το θέλησε η ελληνική και η ε/κ πλευρά. «Σε αυτά τα θέματα είναι σημαντικό να ληφθεί υπόψην το στοιχείο της αμοιβαιότητας. Δηλαδή, μια δυο φορές μπορεί κάποιος να κουβεντιάσει αλλά εάν υπάρξει θέληση να γίνονται διαπραγματεύσεις της Τουρκίας με την ε/κ πλευρά, αυτό δεν είναι κάτι που μπορεί να γίνει αποδεκτό».\n«Καλό είναι να συναντώνται τα κόμματα μεταξύ τους»\nΣτην παρατήρηση δημοσιογράφου ότι έχουν γίνει συναντήσεις και Οζερσάι – Νεοφύτου και πως ο «υπουργός εξωτερικών» λέει πως το πρόβλημα είναι στην ουσία ενώ ο Τ/κ ηγέτης στην μεθοδολογία και εάν αυτό δεν είναι σύγκρουση απόψεων, ο κ. Ακιντζί ανέφερε πως οι κ. Οζερσάι και Νεοφύτου συναντήθηκαν ως αρχηγοί κομμάτων.\nΟ ίδιος σήμερα είπε και στα άλλα κόμματα της «κυβέρνησης» ότι είναι ωφέλιμο να έχουν επαφές με τα ε/κ κόμματα. «Ο κάθε πρόεδρος κόμματος, το κάθε κόμμα έχει τις δικές του απόψεις. Το να ανταλλάζουν απόψεις είναι ωφέλιμο δεν είναι επιζήμιο. Γι’ αυτό σε αυτή τη διαδικασία δεν βλέπω πρόβλημα. Μπορούν να συναντηθούν και με τον Αβέρωφ και με τον Κυπριανού, δεν υπάρχει κανένα πρόβλημα. Θεωρώ ότι και τα άλλα κόμματα θα έχουν επαφές γι’ αυτό το θέμα. Εγώ δεν είμαι αρχηγός κόμματος, έχω την δική μου θέση και τις αρμοδιότητες που μου έδωσε ο τ/κ λαός».\n«Δεν χρειάζεται να βγούμε από τις παραμέτρους του ΟΗΕ»\nΑκόμα κι αν δεν γίνεται αποδεκτός ως «πρόεδρος», είπε, ως ηγέτης των Τ/κ ο ίδιος είναι αποδεκτός από τον κόσμο και έχει διάφορες επαφές και διαχειρίστηκε την διαδικασία των συνομιλιών μέχρι σήμερα. «Θα δούμε όλοι μαζί πως θα εξελιχθεί αυτή η διαδικασία. Θέλουμε ειρήνη και ευμάρεια. Δεν θέλουμε τη συνέχιση του στάτους κβο. Αυτό δεν ωφελεί κανέναν και ούτε θεωρώ ότι χρειάζεται να βγούμε εκτός των παραμέτρων του ΟΗΕ».\nΕπαφές μεταξύ των πολιτικών κομμάτων μπορούν να γίνουν στο πλαίσιο των πολιτικών κομμάτων, σημείωσε. Δεν απέκλεισε ο ίδιος να έχει και κατ’ ιδίαν συναντήσεις με τον Πρόεδρο Αναστασιάδη, όπως στο παρελθόν, αλλά «τα ΗΕ πρέπει με κάποιο τρόπο να είναι παρόντα σε αυτή τη διαδικασία».\nΟ Μουσταφά Ακιντζί είπε ότι η συνάντησή του με τον ΓΓ του ΟΗΕ στην Νέα Υόρκη ήταν ωφέλιμη και τον εμπιστεύεται, «ξέρει την στάση μας, ξέρει το θέμα, καταλαβαίνει, τα καταλαβαίνει όλα».\nΤελέστηκε το ετήσιο μνημόσυνο από τον Ιερό Ναό Αγίου Νικολάου στην Κάτω Δευτερά το ετήσιο μνημόσυνο του πρώην Προέδρου της Κυπριακής Δημοκρατίας Τάσσου Παπαδόπουλου.


Πώς να εκνευρίσετε τρελά το κάθε ζώδιο! – Dearlife.gr\nΠώς να εκνευρίσετε τρελά το κάθε ζώδιο!\nΠαραδέξου το, σου αρέσει να τσιγκλάς τους άλλους πού και πού.\nΕίτε για ρεβάνς επειδή σου την έσπασαν, είτε απλώς για πλάκα, όλο και θέλεις μια ευκαιρία να τους τσαντίσεις, έστω και λιγουλάκι. Εμείς λοιπόν σου δίνουμε τέσσερις απλούς τρόπους για να ενοχλήσεις τον άλλο, ανάλογα με το ζώδιό του και με τη σχέση που έχεις μαζί του, στη δουλειά, στο αυτοκίνητο ενώ οδηγεί, στο φαγητό, και στο κρεβάτι. Δεν μπορεί κάτι απ’ όλα θα πιάσει…\nΠΩΣ ΝΑ ΕΚΝΕΥΡΙΣΕΙΣ ΕΝΑΝ…\nΣτη δουλειά: Κάνε οτιδήποτε έχει σχέση μαζί του σε slow motion. Όταν σε ρωτάει αν έγινε κάτι, π.χ. ήρθε κάποιο χαρτί ή κάνατε ένα σημαντικό τηλεφώνημα, θα απαντάς «όχι ακόμα», τις δυο λέξεις που… τον σκοτώνουν.\nΣτο αυτοκίνητο: Με το πρόσχημα ότι ζαλίζεσαι, βαλ’ τον να πηγαίνει με 50 χιλιόμετρα. Αν τολμήσει να επιταχύνει, ούρλιαζε: «Πιο σιγάαα!!!»\nΣτο τραπέζι: Κάθισέ τον στο στρωμένο τραπέζι, όπου υπάρχουν μόνο σερβίτσια και ψωμί, και ανακοίνωσέ του ότι το φαγητό θα είναι έτοιμο σε ένα εικοσαλεπτάκι.\nΣτο κρεβάτι: Ενώ σε περιμένει (ανυπόμονα ως συνήθως), πήγαινε στο μπάνιο και περιποιήσου τον εαυτό σου για μια αιωνιότητα. Για χάρη του, φυσικά.\nΣτη δουλειά: Παίρνε του πράγματα από το γραφείο του (συρραπτικό, σελοτέιπ, στιλό) χωρίς να τον ρωτάς. Ξέχνα να τα επιστρέψεις.\nΣτο αυτοκίνητο: Ρώτησε τον ανέμελα αν το δίπλωμα οδήγησης το πήρε νόμιμα ή με «λάδωμα». Αν ρωτήσει προς τι η απορία σου, απάντησε αόριστα «Α, έτσι ρώτησα».\nΣτο τραπέζι: Εκεί που είναι έτοιμος να φάει, πες πως το φαϊ είναι ανάλατο και άδειασέ του μέσα τη μισή αλατιέρα, πριν προλάβει να βάλει μπουκιά στο στόμα του.\nΣτο κρεβάτι: Όταν τελειώσετε, ρώτα «Αυτό ήτανε; Να σηκωθούμε τώρα;». Και σήκω χωρίς να περιμένεις απάντηση.\nΣτη δουλειά: Για ό,τι και να μιλάει, διέκοπτέ τον συνέχεια με χαζές ερωτήσεις, όπως «δηλαδή; Τι εννοείς;», λες και μιλάει αλαμπουρνέζικα.\nΣτο αυτοκίνητο: Σχολίασε για το πώς, εκτός από το ντύσιμο, πρέπει και το αυτοκίνητο που οδηγεί κανείς να συμβαδίζει με την ηλικία του. Θα «τσιμπήσει» σίγουρα.\nΣτο τραπέζι: Φάε πρώτος (εύκολο, εκείνος θα καθυστερεί με τη φλυαρία) και μετά πρήξε τον με τα «Ακόμα; Άντε, τελείωνε καμιά ώρα.».\nΣτο κρεβάτι: Πες του να μη μιλάει καθόλου κατά τη διάρκεια, γιατί αποσυντονίζεσαι.\nΣτη δουλειά: Ανακοίνωσέ του ότι μια δουλειά που εκείνος είχε προθεσμία να την τελειώσει σε μια βδομάδα, πρέπει να ολοκληρωθεί σήμερα. Αφού πανικοβληθεί για τα καλά, πες του ότι τελικά ήταν λάθος πληροφορία.\nΣτο αυτοκίνητο: Γραπώσου από κάθε χειρολαβή και βγάζε πνιχτές κραυγούλες ή κοφτούς αναστεναγμούς, όποτε φρενάρει ή διασταυρώνεται με άλλο αυτοκίνητο.\nΣτο τραπέζι: Πες του ότι καλό είναι να κάνει και λίγη δίαιτα, γιατί έχει ψιλοπαχύνει τελευταία. Σέρβιρέ του κοτόπουλο με κολοκύθια, όλα νερόβραστα εννοείται.\nΣτο κρεβάτι: Αν σου ζητάει διαβεβαιώσεις για την αγάπη σου ή για το πώς σου φαίνονται όσα διαδραματίζονται στην ερωτική φάση, απάντησε μονολεκτικά ή με υπεκφυγές.\nΣτη δουλειά: Παίξε τον κουφό όταν μιλάει. Αγνόησέ τον μέχρι να το ξαναπεί και μετά κοίτα τον απλανώς, χωρίς να απαντήσεις.\nΣτο αυτοκίνητο: Κάνε του συνέχεια υποδείξεις, λες και μόλις πήρε δίπλωμα οδήγησης: «Κόκκινο, πάτα φρένο!», «Περίμενε, θα σου πω εγώ πότε να βγεις στη διασταύρωση».\nΣτο τραπέζι: Σέρβιρέ του τη μισή ποσότητα φαγητού απ’ ό,τι σε εσένα και, όταν παραπονεθεί, πες ένα κρύο αστειάκι ότι θέλει «τη μερίδα του λέοντος».\nΣτο κρεβάτι: Κλείσε όλα τα φώτα, κατέβασε τα παντζούρια, σβήσε τα κεριά και απαίτησε να γίνουν όλα στο απόλυτο σκοτάδι.\nΣτη δουλειά: Ανακάτεψέ του το γραφείο, ψάχνοντας τάχα κάτι επείγον ενώ έλειπε.\nΣτο αυτοκίνητο: Τρώγε τσιπς, μπισκότα και άλλα ρυπογόνα, αναφωνώντας πότε πότε «Αχ μου’ πέσε, δεν το βρίσκω». Γίνεται ωραία και με παγωτό ξυλάκι στο κατακαλόκαιρο.\nΣτο τραπέζι: Ενώ έχει φάει δυο-τρεις μπουκιές από τη σαλάτα, αναρωτήσου μήπως ξέχασες να πλύνεις το μαρούλι, που όχι μωρέ, δεν ήταν βιολογικό.\nΣτο κρεβάτι: Μετά το σεξ, πρότεινε να κάνετε ένα ντους μαζί, γιατί κι εσύ έχεις να πλυθείς από προχτές.\nΣτη δουλειά: Ανακάτευε τον σε όλες τις άσχετες διαφωνίες σου με τρίτους που προκύπτουν, λέγοντας «Να, και ο Κώστας συμφωνεί μαζί μου, έτσι δεν είναι Κώστα;»\nΣτο αυτοκίνητο: Με ανοιχτά παράθυρα, βάλε να ακούγονται στη διαπασών σκυλάδικα, σκυλοδημοτικά και ό,τι άλλο προσβάλλει τη δημόσια εικόνα του.\nΣτο τραπέζι: Σέρβιρε μόνο τον εαυτό σου και παίρνε προς το μέρος σου όλα τα πιάτα, σαλάτες, ορεκτικά κλπ.\nΣτο κρεβάτι: Όταν τελειώσουν όλα, απλώς μείνε σε απόλυτη ακινησία και απόλυτη σιωπή, ατενίζοντας το ταβάνι.\nΣτη δουλειά: Σε ό,τι και να σε ρωτάει, δίνε του την απάντηση «Δεν μπορώ να σου πω».\nΣτο αυτοκίνητο: Κοίταζε ανήσυχα πίσω σου, μέσα από τον πλαϊνό καθρέφτη, μέσα από τον μεσαίο καθρέφτη κι αν ρωτήσει τι τρέχει, απάντησε «Τίποτα».\nΣτο τραπέζι: Άρχισε να βρίσκεις περίεργες όλες τις γεύσεις των φαγητών, ρωτώντας μήπως είναι χαλασμένο ή έχει τίποτα μέσα. Είναι μεταδοτικό, ιδίως σε ένα Σκορπιό.\nΣτο κρεβάτι: Ρώτα πόση ώρα υπολογίζει να πάρει η «φάση», γιατί αύριο πρέπει να σηκωθείς νωρίς.\nΣτη δουλειά: Εκθείασε πόσο ωραία είναι τα γραφεία-σταθμοί εργασίας, με τα χωρίσματα σαν κουτιά. Πες ότι θα εισηγηθείς να σας βάλουν τέτοια.\nΣτο αυτοκίνητο: Σταμάτησέ τον σε τρία διαδοχικά περίπτερα γιατί χρειαζόσουν επειγόντως χαρτομάντιλα, μετά θυμήθηκες ότι δίψασες και έπρεπε να πάρεις νερό και τέλος ήθελες ένα περιοδικό.\nΣτο τραπέζι: Φάε απελπιστικά αργά, χαζολογώντας και φλυαρώντας, και άσε τον καθηλωμένο στην καρέκλα να περιμένει να τελειώσεις.\nΣτο κρεβάτι: Αγκάλιασέ τον όσο πιο σφικτά μπορείς και πες του «Αχ, τι ωραία να μπορούσαμε να μείνουμε έτσι ενωμένοι για πάντα».\nΣτη δουλειά: Ρώτα διαρκώς τη γνώμη του και τη βοήθειά του και μην τον αφήνεις στιγμή να συγκεντρωθεί στη δική του δουλειά.\nΣτο αυτοκίνητο: Βλέπε διαρκώς ότι κάνει οδικές παραβάσεις: «Μα, δεν είχε Stop η διασταύρωση; Σίγουρα είχε ανάψει πράσινο όταν πέρασες; Μήπως αυτός ο «Ζητάς» σου έκανε νόημα να σταματήσεις;»\nΣτο τραπέζι: Σε ό,τι σχόλιο κάνει για το φαγητό, εσύ ισχυρίσου επίμονα το αντίθετο. Αν βρίσκει κάτι ωραίο πες πως είναι χάλια και αντίστροφα.\nΣτο κρεβάτι: Άρχισε να υπολογίζεις φωναχτά πότε ήταν η τελευταία φορά που κάνατε σεξ και σχολίασε ότι το διάστημα ήταν «τόσο πολύ; Και δεν μου φάνηκε…».\nΣτη δουλειά: Ανάλυσέ του το πώς η κατάρρευση των εργασιακών δικαιωμάτων και των συλλογικών συμβάσεων θα βγάλει την οικονομία από την κρίση.\nΣτο αυτοκίνητο: Άρχισε να ψαχουλεύεις τις θήκες και να σχολιάζεις ό,τι υπάρχει μέσα στο αυτοκίνητο, από τα cd μέχρι το κρεμαστό γούρι του καθρέφτη.\nΣτο τραπέζι: Σέρβιρέ του κάτι απροσδιόριστο ως «εξωτική έκπληξη» και αφού δοκιμάσει, πες του πως ήταν κρέας δελφινιού.\nΣτο κρεβάτι: Ρώτα τον συνέχεια αν σ’ αγαπάει «μέχρι τον ουρανό» και αν σου υπόσχεται ότι θα είστε για πάντα μαζί.\nΣτη δουλειά: Ρώτησέ τον αν έχει έτοιμο κάτι που δεν του ζητήθηκε ποτέ. Καθυστέρησε να λύσεις την παρεξήγηση όσο περισσότερο γίνεται.\nΣτο αυτοκίνητο: Πες του για ένα μαγαζί που πουλάει διακοσμητικά για το αυτοκίνητο και λούτρινα ζωάκια με βεντούζες, όλα εμπνευσμένα από ταινίες της Disney.\nΣτο τραπέζι: Ενώ είναι έτοιμος να απολαύσει το λαχταριστό φαγητό του, κάνε ένα κήρυγμα για τα παιδάκια που λιμοκτονούν «ενώ ευτυχώς εμείς έχουμε απ’ όλα».\nΣτο κρεβάτι: Απλώς μην τον εκθειάζεις σε τίποτα, καθ’ όλη τη διάρκεια. Κράτα… σιγήν ιχθύος.\nζώδια προβλέψεις πως να εκνευρίσω τα ζώδια πως να εκνευρίσω τον άλλον πως να νευριάσω κάθε ζώδιο\n5 πράγματα που Δεν πρέπει να πείτε Ποτέ σε μία Single!


Ιδιωτικά Εκπαιδευτήρια Αυτενεργώ - Πρέπει οι γονείς να «διαβάζουν» τα παιδιά τους;\n/ Πρέπει οι γονείς να «διαβάζουν» τα παιδιά τους;\nΗ μελέτη και η μάθηση στις μέρες μας κάθε άλλο παρά ελκυστική είναι, αφού μάταια οι μικροί μαθητές αναζητούν ανάμεσα στα αγγλικά, τα γαλλικά, το ωδείο, την κολύμβηση και τον ηλεκτρονικό υπολογιστή λίγη ώρα να παίξουν, να δουν τηλεόραση, να μιλήσουν με ένα φίλο τους. Το καθημερινό πρόγραμμα του μαθητή είναι αμείλικτο. Επιστροφή από το σχολείο και μελέτη για την επόμενη μέρα...\nΟι περισσότεροι γονείς αγωνιούν για τις σχολικές επιδόσεις των παιδιών τους, για τις ώρες μελέτης που αφιερώνουν στο σπίτι και τα παιδιά στενάζουν υπό το βάρος των μαθημάτων και της στέρησης του παιχνιδιού. Η «σκιά» του σχολείου σκεπάζει δραματικά τον ελεύθερο χρόνο του μαθητή και όσο η εκπαιδευτική βαθμίδα ανεβαίνει, τόσο η ένταση μέσα στο σπίτι αυξάνεται και οι οικογενειακές σχέσεις φορτίζονται.\nΟι γονείς βρίσκονται απέναντι σε ένα δίλημμα:\nΠρέπει να παρεμβαίνουν στις σχολικές υποχρεώσεις των παιδιών τους, στη μελέτη των μαθημάτων τους; Πρέπει να διαβάζουν μαζί τους, να οργανώνουν το χρόνο τους, ώστε να μην υπάρχουν χαμένες ώρες και μέχρι ποια ηλικία;\nΉ θα πρέπει να τα αφήσουν να αυτενεργούν, να γίνονται υπεύθυνα μέσα από τα λάθη τους και να περιορίζονται στο ρόλο του γονέα και όχι του δασκάλου στο σπίτι; Και πόσες ώρες πρέπει να διαβάζει σήμερα ένας μαθητής;\nΟι ατέλειωτοι καβγάδες με τους γονείς για το διάβασμα δηλητηριάζουν τις σχέσεις και των δύο. Οι γονείς παριστάνουν τους δασκάλους, αγωνιούν, ελέγχουν, διορθώνουν, θυμώνουν. Συχνά ξεχνούν ότι δεν φοιτούν εκείνοι στο σχολείο και λένε: «Σήμερα είχαμε πολλά διαβάσματα και δεν προλάβαμε» ή «έχουμε τεστ αύριο»... Δημιουργούν έτσι μια σχέση, που τους ταυτίζει με το παιδί τους. Μέσα απ' αυτή τη σχέση το παιδί παίρνει το μήνυμα ότι το ίδιο είναι ανίκανο να τα καταφέρει μόνο του, ότι έχει ανάγκη από το δεκανίκι του γονιού, για να είναι καλός μαθητής. Το μικρό παιδί, αντί να εξασκεί τις δικές του μαθησιακές δεξιότητες, τη συγκέντρωση της προσοχής, την αντίληψη, την κρίση και τη μνήμη, μαθαίνει να στηρίζεται στον ενήλικα.\nΠολύ συχνά ακούμε οικογένειες "που διαβάζουν" από τις 4 μ.μ. έως τις 10 μ.μ.». Και μιλάμε για παιδιά δημοτικού σχολείου! Αυτοί οι«μαραθώνιοι» συνοδεύονται από φωνές και εκνευρισμούς, όταν το παιδί δεν συγκεντρώνεται ή δεν καταλαβαίνει. Και πώς να συγκεντρωθεί τόσες ώρες, όταν η μέγιστη συνεχής συγκέντρωση για τον ενήλικα είναι δύο ώρες, ενώ για το παιδί δεν ξεπερνά τη μία ώρα; Και το τρομερό είναι ότι αυτό που προσπαθούν να αποφύγουν οι γονείς και οι δάσκαλοι, αυτό ακριβώς πετυχαίνουν: να μισήσουν τα παιδιά τη μάθηση!\nΟι γονείς διαβάζουν τα παιδιά τους, για να τα κάνουν καλύτερα από τους ίδιους. Αυτό σημαίνει ότι λίγο – πολύ τα θεωρούν προέκταση του εαυτού τους και εναποθέτουν πάνω τους τις δικές τους προσωπικές φιλοδοξίες και πολλές φορές τα απωθημένα τους. Με τον τρόπο αυτό εκείνο που σίγουρα καταφέρνουν είναι να τα χειραγωγούν και να τα καταπιέζουν. Οι περισσότεροι γονείς, που θέλουν«να παρακινήσουν το παιδί τους να ενδιαφερθεί για το σχολείο», το μόνο που καταφέρνουν είναι να μπλοκάρουν και να αναστείλουν την πολύ φυσική τάση του παιδιού για μάθηση και γνώση.\nΤο παιδί από πολύ μικρό ακούει αυτό που του ζητούν. Πρέπει να μάθει, πρέπει να πετύχει. Καταλαβαίνει πολύ καλά ότι πρέπει να ανταποκριθεί σε αυτό που περιμένουν οι γονείς του. Η επιτυχία είναι η ικανοποίηση που οφείλει να δώσει στους γονείς. Οι καλοί βαθμοί είναι για να δίνουν χαρά στον μπαμπά και τη μαμά. Μπορεί να ανταποκριθεί πειθήνια σε αυτή την προσδοκία, σε αυτή την πίεση για κάποιο διάστημα. Αργά ή γρήγορα όμως αυτή η επιθυμία, που δεν είναι δική του, θα τελειώσει και θα 'ρθει αντιμέτωπο με τις δικές του επιθυμίες και το θυμό του για όλη αυτή την πίεση. Και τότε συμβαίνει συνήθως η έκρηξη, η αλλαγή πορείας. Χρονικά αυτό συνήθως συμβαίνει με την είσοδο του παιδιού στο Γυμνάσιο ή λίγο πριν από τις εξετάσεις για την εισαγωγή του στα ΑΕΙ.\nΤι πρέπει να κάνει ο γονιός, λοιπόν, για να γίνει το παιδί του όχι μόνο επιτυχημένο, αλλά και ευτυχισμένο;\nΟ γονιός την αγάπη για τη γνώση και τη μάθηση και τις αξίες της ζωής τις μεταδίδει κυρίως με το ίδιο του το παράδειγμα. Αν ο ίδιος ενδιαφέρεται να μαθαίνει καινούργια πράγματα, αν είναι ανοικτός στη γνώση, αν διαβάζει βιβλία, τότε δε χρειάζεται να ανησυχεί.\nΝα κατανοήσει ο γονιός ότι το σχολείο είναι ένα από τα πολλά κεφάλαια της ζωής του παιδιού του και να μην ταυτίζει το παιδί του μόνο με την ιδιότητα του μαθητή.\nΝα του προσφέρει αποδοχή, αγάπη και αναγνώριση γι' αυτό που είναι και όχι γι' αυτό που θα ήθελαν να είναι.\nΝα του αφήνει το περιθώριο να κάνει και λάθη, να αποτύχει κάπου, για να αντιληφθεί την αξία και τη διαφορά της επιτυχίας και της αποτυχίας.\nΟι γονείς πρέπει να θυμούνται ότι «παριστάνοντας» τους δασκάλους χάνουν και αλλοιώνουν πολύτιμες εμπειρίες στη σχέση τους με τα παιδιά τους.\nΝα θυμούνται ότι η υποχρέωσή τους ως γονείς είναι μόνο να παρέχουν τις συνθήκες για μόρφωση και μελέτη.\nΝα ενδιαφέρονται αν το παιδί τους αγαπά να μαθαίνει και όχι αν αποκτά καλούς βαθμούς.


Who is who: Mike Newell | clickatlife\nWho is who: Mike Newell\nΦωτογραφία: ΙΜDb/Lester Cohen/Wireimage.com. O σκηνοθέτης Mike Newell\nΚΥΡΙΑΚΗ, 14 ΑΠΡΙΛΙΟΥ 2013\nΑν για ένα πράγμα δεν μπορούμε να κατηγορήσουμε τον Mike Newell, αυτό είναι η τυποποίηση. Κωμωδία, φαντασία, περιπέτεια, είναι μόνο μερικά από τα είδη με τα οποία έχει αναμετρηθεί με επιτυχία. Ποιος είναι όμως ο βραβευμένος σκηνοθέτης της ταινίας «Μεγάλες προσδοκίες;»\n«Όσο εξειδικεύεσαι σε ένα είδος, κινδυνεύεις να γίνεις λιγότερο οξύς και να παγιδευτείς στις ίδιες τις μανιέρες σου», εξηγεί σε όσους δεν καταλαβαίνουν την επιλογή του να μη …στεριώσει σε κάποιο είδος. Με αφορμή τη νέα του ταινία, μεταφορά των λογοτεχνικών «Μεγάλων Προσδοκιών» στο σινεμά, το click@Life σας παρουσιάζει έναν από τους πιο πολύπλευρους σκηνοθέτες των τελευταίων ετών.\nΟ Michael Cormac Newell, γνωστός ως Mike Newell γεννήθηκε στις 28 Μαρτίου του 1942 στο Hertfordshire της Αγγλίας. Μεγαλωμένος σε καλλιτεχνική οικογένεια με τους δύο γονείς του να ασχολούνται ερασιτεχνικά με την υποκριτική, δεν αποτέλεσε έκπληξη η επιθυμία του νεαρού Mike να ενταχθεί στους θεατρικούς κόλπους. Έτσι λοιπόν, πέρα από τη φοίτησή του στο πανεπιστήμιο του Cambridge, έλαβε και τριετή εκπαίδευση στο Granada Television.\nΤο σκηνοθετικό βάπτισμα του πυρός για το Mike Newell ήταν τηλεοπτικό. Ήδη από τη δεκαετία του ’60, συνεργάστηκε με σειρές της βρετανικής τηλεόρασης , ενώ τη δεκαετία του ’80 ντεμπουτάρει και στο σινεμά με την ταινία «Το Ξύπνημα των Φαραώ», βασισμένη σε ιστορία του Bram Stoker, συγγραφέα του «Δράκουλα», με πρωταγωνιστή τον Charlton Heston. Ωστόσο η αναγνώριση έρχεται πέντε χρόνια αργότερα με την ταινία «Χορεύοντας με έναν Ξένο», που του χάρισε το Βραβείο Νεότητας στο φεστιβάλ των Καννών.\nΈνας Βρετανός στο Χόλιγουντ\nΦωτογραφία: ΙΜDb/ TriStar Pictures 1997. O Mike Newell στα γυρίσματα της ταινίας «Donnie Brasco»\nΤο 1994, η κωμωδία του «Τέσσερις Γάμοι και μία Κηδεία», σημειώνει τεράστια εισπρακτική επιτυχία η οποία συνοδεύεται και από βροχή διακρίσεων τόσο για τους ηθοποιούς, Χρυσή Σφαίρα για το Hugh Grant, αλλά και για τον ίδιο το σκηνοθέτη που πήρε σπίτι του το BAFTA Καλύτερης Ταινίας και Σκηνοθεσίας.\nΤα επόμενα βήματα του Newell τον οδήγησαν στο Hollywood. Από το «Donnie Brasco» με τους Al Pacino και Johnny Depp το 1997 έως το «Χαμόγελο της Μόνα Λίζα» το 2003 με τη Julia Roberts, ο βρετανός σκηνοθέτης κατόρθωσε να γίνει ένα από τα πιο γνωστά ονόματα στους σκηνοθετικούς κι όχι μόνο κύκλους της κινηματογραφικής βιομηχανίας.\nΤο 2005, απορρίπτει τη σκηνοθεσία του «Επίμονου Κηπουρού» και διαδέχεται τον Alfonso Cuarón αναλαμβάνοντας αυτήν της τέταρτης ταινίας Harry Potter, «Ο Χάρι Πότερ και το Κύπελλο της Φωτιάς». Οι φανατικοί εντοπίζουν τη μικρή ακουστική του εμφάνιση, όπου υποδύεται τη φωνή στο ράδιο στην αρχή της ταινίας.\nΤρία χρόνια μετά την τελευταία του δουλειά, την περιπέτεια φαντασίας «Prince of Persia: The Sands of Time», ο Mike Newell επιστρέφει πίσω από την κάμερα με τη κινηματογραφική μεταφορά των κλασικών «Μεγάλων προσδοκιών» του Ντίκενς, με τους Ralph Fiennes, Helena Bonham Carter και Helena Bonham Carter στους πρωταγωνιστικούς ρόλους.\n«Μεγάλες προσδοκίες» για τον βραβευμένο σκηνοθέτη\nΣκηνή από την ταινία «Μεγάλες προσδοκίες»\nΜετρώντας περισσότερες από αρκετές κινηματογραφικές και τηλεοπτικές μεταφορές, με πιο πρόσφατη αυτή του 2011, από το BBC, οι «Μεγάλες Προσδοκίες» αντιμετωπίστηκαν με σκεπτικισμό, με πολλούς να αναρωτιούνται αν το κοινό χρειάζεται ακόμα μια προσαρμογή τους στη μεγάλη οθόνη. «Αν θεωρείτε ότι δε χρειαζόμαστε, τότε λογικά δε χρειαζόμαστε… αλλά από την άλλη πόσοι άνθρωποι κάθε χρόνο βλέπουν τον Άμλετ;», απαντά αφοπλιστικά ο σκηνοθέτης. «είδα όλες τις προηγούμενες μεταφορές, κι έκλεψα τα καλύτερα στοιχεία από όλες», αστειεύεται. «Η δική μου όμως προσέγγιση είναι διαφορετική. Νιώθω ότι είναι πολύ σύγχρονη, γιατί είναι μια παθιασμένη ερωτική ερωτική ιστορία, όχι όπως οι παραδοσιακές, «σφιγμένες» βρετανικές μεταφορές. Η δική μου έχει να κάνει με την εμμονή, είναι σκοτεινή ενώ φλερτάρει και με το είδος του θρίλερ», λέει χαρακτηριστικά.\nΣχετικά με τον αγαπημένο του χαρακτήρα από το βιβλίο, ο σκηνοθέτης δυσκολεύεται να ξεχωρίσει. «Μου αρέσουν πολύ ο Mr Jaggers κι ο Wemmick. Δεν μπορώ να διαλέξω εύκολα. Μελέτησα αρκετά τον Ντίκενς στο πανεπιστήμιο και οι «Μεγάλες Προσδοκίες» ήταν το αγαπημένο μου από τα έργα του. Αυτό που με εντυπωσιάζει είναι ότι ο αγγλικός λαός κατανοεί πολύ καλύτερα και συνδέεται βαθύτερα με τον Ντίκενς από ό,τι για παράδειγμα με τον Σαίξπηρ, και το βασικό του όπλο είναι οι σκιαγράφηση των πρωταγωνιστών. Είναι χωρίς υπερβολή, όλοι εξίσου σημαντικοί κι ενδιαφέροντες. Όταν ως σκηνοθέτης, καλείσαι να αφήσεις κάποιον εκτός, στενοχωριέσαι. Στην ταινία μας αναγκαστήκαμε να μη συμπεριλάβουμε έναν χαρακτήρα, τον Orlick, και τόσο εγώ όσο κι ο σεναριογράφος, το θεωρήσαμε πραγματικά μεγάλη απώλεια».\nΕνδεικτική φιλμογραφία: «Το Ξύπνημα των Φαραώ» (1980), «The Good Father» (1985), «Χορεύοντας με ένα Ξένο» (1985), «Γλυκόξινο» (1988), «Μαγεμένος Απρίλης» (1991), «Into the West» (1992), «Τέσσερις Γάμοι και μία Κηδεία» (19994), «Ο Πιο Μεγάλος Ρόλος της Ζωής μου» (1995), «Donnie Brasco» (1997), «Ερωτικές Αναταράξεις» (1999), «Το χαμόγελο της Μόνα Λίζα» (2003), «Ο Χάρι Πότερ και το Κύπελλο της Φωτιάς» (2005), «Ο Έρωτας στα Χρόνια της Χολέρας» (2007), «Prince of Persia: The Sands of Time» (2010), «Μεγάλες προσδοκίες» (2013).\nΠληροφορίες: Η ταινία «Μεγάλες Προσδοκίες» θα κυκλοφορήσει στις ελληνικές αίθουσες στις 18 Απριλίου.


Γιώργος Βέης: Αφορμές – Περιοδικό Περί Ου\nΈχω την εντύπωση ότι γράφομαι. Ότι μαζί με το κείμενο εκταμιεύεται ένας συγκεκριμένος αριθμός κυττάρων μου για μια από κοινού δημιουργία κειμενοηχο-ινών. Η σωματικότητα συμμετέχει δηλαδή απολύτως στη γείωση της ποιητικής αφορμής. Το ποίημα αντιστοιχεί σε ποσότητες ιχώρ-αίματος. Για να το διατυπώσω διαφορετικά, θα ισχυριζόμουν ότι η ρυθμική ιδέα, αφού αναζητήσει μέσα από τις ταλαντώσεις της την υλική έκφρασή της, το λεκτικό της σχήμα στην περίπτωσή μας, έρχεται στα αυλάκια του νου μου να κατακάτσει, να εγκολπωθεί στην κυριολεξία εγώ, να σχηματίσει μια μικρή αποικία δευτερογενών μουσικών εννοιών. Οργανισμός φίλιος, μια ζωή μέσα στη ζωή. Οικόσιτοι στίχοι, οικόσιτες ποιητικές δοκιμές, με άλλα λόγια. Πρόκειται δηλαδή για μια διαδικασία, την οποία μαρτυρώ ενίοτε ως τρίτος, ως μέσον και ως μεσάζων. Άλλωστε, όπως προσδιορίζει ο Οδυσσέας Ελύτης στον «Λόγο περί κάλλους» στη Μαρία Νεφέλη «είμαστε το αρνητικό του ονείρου / γι’ αυτό φαινόμαστε μαύροι και άσπροι / και ζούμε τη φθορά / πάνω σε μιαν ελάχιστη πραγματικότητα».\nΓεννιόμαστε ανάμεσα σε δύο πεδία, σε δύο δομές ύπαρξης. Ρεαλιστές και ου-τοπικοί ταυτοχρόνως. Έχουμε το μοιραίο προνόμιο να προσλαμβάνουμεμε σήματα εκατέρωθεν. Αυτό θα πει ετοιμότητα άμεσης συμβολοποίησης. Κοντολογίς, αρχίζοντας να γράφω, αυτό που θα ήθελε να γίνει ποίημα, συνιστά πρωτίστως διαδικασία υποβολής, αποδοχής, φώτισης. Εξ ου και η μέση διάθεση -φωνή- κατάσταση: γράφομαι.\nΣώμα γραφής: μια πάλλουσα πνευματοποιημένη υλικότητα προφανώς. Και κάτι πέρα από αυτό. Άλλωστε «ο κάθε στίχος υπάρχει ανεξάρτητα από το νόημά του», μας θυμίζει ο Χόρχε Λουίς Μπόρχες. Αυτό το άλλο, το μυστικό στοιχείο είναι που δίνει στο αυθεντικό σώμα γραφής την αίγλη του. Την αύρα μιας υπέρ-ουσίας. Το συναρπαστικό φορτίο ενός άκρως γοητευτικού μυστηρίου. Εξ ου και η αισθητική έλξη, η ηδονή της πρόσμειξης μαζί του. Ας μνημονεύσουμε ενδεικτικά και πάλι την ανιγματική αμφισημία των «Αντιστοιχιών» του Κάρολου Μπωντλαίρ, τον κάλβειο οίστρο, τον σολωμικό Πόρφυρα, το απόλυτο παλαμικό έργο, τη Φοινικιά, την πολυσημία του ποιητικού ιδιώματος του Ουάλας Στήβενς και το Φωτόδεντρο του νομπελίστα μας Οδυσσέα Ελύτη. Στις οριακές περιπτώσεις, ο στίχος αντιπροσωπεύει το σύμπαν. Είναι κυριολεκτικά κοσμικός. Η ευτέλεια των λέξεων, η φθορά από τη χρήση τους, η υποβαθμισμένη από τα λάθη μας σημασιολογική τους εμβέλεια, όλα αυτά εν ριπή οφθαλμού ακυρώνονται. Η ποιητική δράση, η χαρτογράφηση του ονειρικού καθιστά τις λέξεις αρχετυπικές, ακαταμάχητες αλήθειες. Εμένα μου αρκούν αυτές ακριβώς οι αλήθειες. Είναι ο χώρος μου, ο χρόνος μου, το άτομο Γ.Β. στο σύνολό του, μέσα στη ζείδωρη υποκειμενικότητά του. Αύταρκες, ανυστερόβουλο, καθαρό. Είμαι – είναι συλλαβή δίποδη, δίχειρη και τα λοιπά.\nΜπορώ εν πάση περιπτώσει να οικειοποιούμαι ατόφιο το μήνυμα: «επικολλώμαι σε αντικείμενα που αναγνωρίζονται με την αφή. / Αντικείμενα που αφήνουν τα γυάλινα κουτιά τους κι έρχοναι / σ΄ εμένα ανοιγοκλείνοντας το βλέφαρο της εκδοχής τους. / Γίνονται ιδέες και μου χαϊδεύουν το μάγουλο σιωπηλά. / Με δάχτυλα καθαρά και λεία / κατασκευάζω μαζί τους τη χάρτινη όψη μου / σαν να ΄ταν παιδικό μεκανό[…] Είμαστε αφές ρέουσες σε χώρα θραυσμάτων. / Το φως αναλύεται σ΄ ό, τι αγγίζει ∙ / γίνεται νερό, γίνεται φίδι στο νερό, / γίνεται δέρμα μιας άλλης ζωής. / Κι αν η καρδιά μας μεγαλώνει / για ν΄ απαιτήσουμε μια αχλύ / στον καθρέφτη του χερσαίου εαυτού μας». ( Ιδέτε το ποίημα «Παραλλαγές»: Λιάνα Σακελλίου, Αφές ρέουσες, εκδόσεις «Νεφέλη», 1992, σελ. 61).\nTagged διαδικασία, έργο, Ημερολόγια Συν/γραφών\nΓεωργία Παπαδάκη: ΑΝΥΤΗ, Παλατινή Ανθολογία VII, 190 ‒ ΗΣΙΟΔΟΣ, απόσπασμα 205\nΚώστας Ξ. Γιαννόπουλος: Ο Μωπασάν και ο …Άλλος


Paradox Mg6250 Magellan 2-partition 64-zone Wireless Console With Gprs/gsm - Συναγερμοι (PER.992019)\nΑρχική > Security > Συναγερμοί > PARADOX MG6250 MAGELLAN 2-PARTITION 64-ZONE WIRELESS CONSOLE WITH GPRS/GSM\nPARADOX MG6250 MAGELLAN 2-PARTITION 64-ZONE WIRELESS CONSOLE WITH GPRS/GSM\nΑσύρματη κονσόλα με 2-Υποσυστήματα 64-ζώνες και με GPRS/GSM Paradox MG6250.\n- Η ταυτόχρονη μέσω πέντε καναλιών μεταφορά πληροφοριών μέσω GPRS, GSM, SMS, φωνής, και τηλεφωνικής γραμμής, με προκαθορισμένα μηνύματα επιτυγχάνει εξοικονόμηση στον χρόνο εγκατάστασης.\n- 2 υποσυστήματα και έως και 64 ασύρματες ζώνες.\n- Υποστηρίζει προαιρετικά quad-band GPRS / GSM module με 2 κάρτες SIM (GPRS14) .\n- Ενσωματωμένος πομποδέκτης (433 ή 868 MHz) .\n- Ανοικτή συνομιλία μέσω GSM ή σταθερό τηλέφωνο.\n- Ενσωματωμένη φωνητική λειτουργία για αναφορά σε έως και 8 αριθμούς τηλεφώνου.\n- Αμφίδρομη φωνητική επικοινωνία (μέσω GSM ή σταθερό τηλέφωνο) .\n- 16 χρήστες και 16 τηλεχειριστήρια.\n- 8 ασύρματα PGMs (2 I/O μπορούν να χρησιμοποιηθούν) .\n- Υποστηρίζει 4 ασύρματες σειρήνες (SR150) .\n- Υποστηρίζει 4 ασύρματα πληκτρολόγια (K32RF/K37), εμφανίζει αρχικά μόνο 32 ζώνες.\n- Υποστηρίζει 4 ασύρματους επαναλήπτες (RPT1) .\n- Υποστηρίζει 16 αμφίδρομα τηλεχειριστήρια (REM2/REM3) .\n- Ενσωματωμένη σειρήνα 90 dB.\n- Απομακρυσμένη αναβάθμιση του firmware μέσω GPRS.\n- Πλήρης απομακρυσμένη υποστήριξη  χειρισμός του συστήματος μέσω φωνητικής βοήθειας, πολύ υψηλής ποιότητας ήχου.\n- Οικογενειακό κέντρο μηνυμάτων (διάρκεια μηνύματος έως και 30 δευτερόλεπτα με απεικόνιση της ώρας αποστολής του μηνύματος) .\n- Περιλαμβάνει το PA7 (7,5 VDC adaptor).\nPARADOX MG6250 MAGELLAN 2-PARTITION 64-ZONE WIRELESS CONSOLE WITH GPRS/GSM (PER.992019)\n- Περιλαμβάνει το PA7 (7, 5 VDC adaptor).\nPARADOX MG6250 MAGELLAN 2-PARTITION 64-ZONE WIRELESS CONSOLE WITH GPRS/GSM PER.992019 PARADOX PARADOX ΣΥΝΑΓΕΡΜΟΙ PARADOX MG6250 MAGELLAN 2-PARTITION 64-ZONE WIRELESS CONSOLE WITH GPRS/GSM


Έξαλλη η Μαριάννα Τουμασάτου με τον άνθρωπο που πέταξε τον σκύλο από τον τρίτο όροφο!\nHome / Showbiz / Έξαλλη η Μαριάννα Τουμασάτου με τον άνθρωπο που πέταξε τον σκύλο από τον τρίτο όροφο!\nΤετάρτη, 3.8.2016, 18:08\n«Με το που πληροφορήθηκα το περιστατικό…».\n«Αν ήμουν κοντά την ώρα του συμβάντος, θα πετούσα εγώ τον ιδιοκτήτη από τον 3ο όροφο», λέει στην Freddo η Μαριάννα Τουμασάτου αναφερόμενη στο περιστατικό με το άτυχο σκυλάκι που τραυματίστηκε σοβαρά, έπειτα από την πτώση του από τον τρίτο όροφο πολυκατοικίας στην πλατεία Αμερικής.\n«Με το που πληροφορήθηκα το περιστατικό, αναρωτήθηκα αμέσως για ποιον λόγο δεν βρισκόμουν εγώ εκεί κοντά ώστε να πετάξω τον ιδιοκτήτη από τον 3ο. Νομίζω όμως πως με το που βάλουν το σκυλί μπροστά του θα καταλάβουν σίγουρα αν το έκανε ή όχι. Για παράδειγμα αν το σκυλί φοβηθεί ή αγριευτεί και του επιτεθεί βλέποντάς τον, τότε θα αποδειχθεί απευθείας αν το έριξε ο ίδιος ή αν έπεσε μόνο του. Ολα τα σκυλιά έχουν απίστευτη μνήμη και αναγνωριστικές ικανότητες.\nΕίναι απαράδεκτο, πρέπει να διωχθεί ποινικά αν όντως το έχει ρίξει ο ίδιος, αυτό είναι το μόνο σίγουρο. Η πράξη του δεν αποτελεί μόνο έγκλημα αλλά απόπειρα δολοφονίας, έτσι θα τη χαρακτήριζα εγώ. Αν τον είχαν μπροστά τους τα δικά μου τα σκυλιά, θα τον έκαναν σαν να έχει πέσει από τον τρίτο. Κάθε άνθρωπος που καταπατά τα δικαιώματα και την εύρυθμη λειτουργία της ζωής ενός άλλου πλάσματος και μάλιστα με βίαιο τρόπο, θα πρέπει να τιμωρείται παραδειγματικά».


Τουρκικά ΜΜΕ: Ο Ιμάμογλου αγνοεί 16 εκατ. Τούρκους για λίγους Έλληνες και Αρμένιους - Hellas-Now\nΤουρκικά ΜΜΕ: Ο Ιμάμογλου αγνοεί 16 εκατ. Τούρκους για λίγους Έλληνες και Αρμένιους\n«Αγνόησε πάνω από 16 εκατομμύρια Μουσουλμάνους Τούρκους για τους 17.000 της μειονότητας, 100.000 Έλληνες, 15.000 Εβραίους, 50.000 Αρμένιους και 10.000 Σύρους που ζουν στην Κωνσταντινούπολη», γράφει χαρακτηριστικά.\nΣτις δηλώσεις του ο νέος δήμαρχος της Πόλης, τόνισε πως «δεν έχουμε την ιδέα της μειονότητας σε αυτήν την πόλη. Θα αγκαλιάσουμε τους Έλληνες, τους Αρμένιους, τους Σύρους και τους Εβραίους αυτής της πόλης. Θα τους αγκαλιάσουμε όλους σε αυτήν την πόλη».\nΔιαβάστε: Έρχονται 50.000 πάνοπλοι Άραβες στο «πλευρό» των Κούρδων – Μετράνε αντίστροφα οι ΤΕΔ


ΤτΕ: Μειώθηκε κατά 3,2 δισ. το όριο του ELA - ΟΙΚΟΝΟΜΙΑ - XrimaOnline.gr\nΤτΕ: Μειώθηκε κατά 3,2 δισ. το όριο του ELA\nΟΙΚΟΝΟΜΙΑ UPD 15:48 13/09/18, 15:45\nΣυγκεκριμένα, η έκτακτη χρηματοδότηση μειώθηκε κατά η χρηματοδότηση διαμορφώθηκε στα 4,49 δισ. ευρώ, από 4,84 δισ. ευρώ τον Ιούλιο. Σημειώνεται ότι τον Ιούνιο, η χρηματοδότηση των τραπεζών από τον μηχανισμό έκτακτης ρευστότητας της ΕΚΤ διαμορφωνόταν στα 7,32 δισ.